qundao/data-zh-poetry huggingface dataset:
寒食野外
作者：杨齐
朝代：宋

寒食人家事踏青，偶躯羸马出郊坰。禽声唤雨娇相语，天色和春困不醒。芳草碧来丝作毯，好花红处锦为屏。回头画角江城晚，人倚秋千月半庭。
寒食雨
作者：杨齐
朝代：宋
体裁：七言律诗

一片春阴一倍寒，万家春色寂无烟。冷催杜宇朝相唤，寒逼嫦娥夜不圆。添得僧家浇药水，负他公子赏花天。东君欲助之推怨，泪湿垂杨恨不眠。
立秋后有感
作者：杨齐
朝代：宋

一雨助凉天气醒，夜来残叶报秋声。人歌曼倩书重发，客笑相如赋未成。惊破鹤心宵露重，送他鸿翼晚风清。功名未了男儿事，争遣心头系得旌。
立秋后有感
作者：杨齐
朝代：宋

一雨助凉天气醒，夜来残叶报秋声。
人歌曼倩书重发，客笑相如赋未成。
惊破鹤心宵露重，送他鸿翼晚风清。
功名未了男儿事，争遣心头繫得旌。
絕句
作者：杭地士人
朝代：宋

天目山前水齧磯，天心地脈露危機。
西周浸冷觚稜月，未必遷岐說果非。
绝句
作者：杭地士人
朝代：宋

天目山前水啮矶，天心地脉露危机。
西周浸冷觚棱月，未必迁岐说果非。
绝句
作者：杭地士人
朝代：宋
体裁：七言绝句

天目山前水齧矶，天心地脉露危机。西周浸冷觚棱月，未必迁岐说果非。
五言
作者：杭学士人
朝代：宋
体裁：五言律诗

郑五不去国，金陵深惧君。校存知必毁，书在已如焚。自是清流祸，非干比党分。归欤虽幸矣，恨未效朱云。
古诗
作者：杭学士人
朝代：宋

上书如啜卢仝茶，直论国体宁无哗。依然茅苇纵横斜，钟山老柏休槎牙。呜呼时事如丝麻，食肉者口徒咿哇。鬼蜮空含射影沙，逐客令下堪吁嗟。识者将谓秦得邪，淳祐寖不如端嘉。邪人刚指正人邪，时有引喙鸣灵鸦。失脚奇祸曹罗罝，尼山草木枯无华，奄奄山鬼相揄揶。我今束书归天涯，不惜一去惜国家。
古诗
作者：杭学士人
朝代：宋

上书如啜卢仝茶，直论国体宁无譁。
依然茅苇纵横斜，钟山老柏休槎牙。
呜呼时事如丝麻，食肉者口徒咿哇。
鬼蜮空含射影沙，逐客令下堪吁嗟。
识者将谓秦得邪，淳佑寖不如端嘉。
邪人刚指正人邪，时有引喙鸣灵鸦。
失脚奇祸曹罗罝，尼山草木枯无华，奄奄山鬼相揄揶。
我今束书归天涯，不惜一去惜国家。
绝句
作者：杭学士人
朝代：宋

塞翁何必恨失马，城火可怜殃及鱼。一笑出门天万里，担头犹有斥奸书。
绝句
作者：杭学士人
朝代：宋

塞翁何必恨失马，城火可怜殃及鱼。
一笑出门天万里，担头犹有斥姦书。
五言
作者：杭學士人
朝代：宋

鄭五不去國，金陵深懼君。
校存知必毀，書在已如焚。
自是清流禍，非干比黨分。
歸歟雖幸矣，恨未效朱雲。
古詩
作者：杭學士人
朝代：宋

上書如啜盧仝茶，直論國體寧無譁。
依然茅葦縱橫斜，鍾山老柏休槎牙。
嗚呼時事如絲麻，食肉者口徒咿哇。
鬼蜮空含射影沙，逐客令下堪吁嗟。
識者將謂秦得邪，淳祐寖不如端嘉。
邪人剛指正人邪，時有引喙鳴靈鴉。
失脚奇禍曹羅罝，尼山草木枯無華，奄奄山鬼相揄揶。
我今束書歸天涯，不惜一去惜國家。
絕句
作者：杭學士人
朝代：宋

塞翁何必恨失馬，城火可憐殃及魚。
一笑出門天萬里，擔頭猶有斥姦書。
詩一首
作者：杭州老尉
朝代：宋

當年同試大明宮，文字雖同命不同。
我作尉時君作相，東皇元沒兩般風。
诗一首
作者：杭州老尉
朝代：宋
体裁：七言绝句

当年同试大明宫，文字虽同命不同。我作尉时君作相，东皇元没两般风。
百字令·念奴嬌
作者：東岡
朝代：宋

排雲拓月，向天上移下，神仙華屋。畫棟飛簷千萬落，黼黼城南喬木。出谷鶯遷，趨庭燕爾，袍綰登科綠。嫦娥分付，廣寒今夜花燭。遙想高越於門，爛盈百輛，夾道爭車轂。春滿剡溪溪上路，一任瑤華飛六。輿奉潘慈，樓高華萼，坐享齊眉福。庭槐列戟，公侯袞袞相屬。
春日田園雜興
作者：東必曾
朝代：宋

噀綠郊原春事深，治生幽趣豁塵襟。
聲聲禽語耕人意，種種花開老圃心。
桑葉漸舒梯欲整，麥苗暗長路難尋。
日長雖有荷鉏倦，薄暮歸來常醉吟。
衆樂亭
作者：東方某
朝代：宋

重尋佳景冠南州，天與邦人作勝遊。
百尺臺成偏得月，四時花放不知秋。
當軒疊嶂高還下，傍檻長溪咽復流。
只道史君能共樂，有誰能會史君憂。
春日田園雜興
作者：東湖散人
朝代：宋

物色天成畫不如，東風又到野人廬。
蜜蜂辛苦供常課，科斗縱橫學古書。
小雨杏花村問酒，澹煙楊柳巷巾車。
汀洲水暖蘆芽長，更買扁舟伴老漁。
客臨安懷舊都
作者：東都故老
朝代：宋

曾見宜秋輦路門，大書黄榜許游行。
漢家寬大風流在，老去西湖樂太平。
題真仙巖
作者：松庵道人
朝代：宋

千巖萬壑倚晴空，此洞真奇迥不同。
未數洞天三十六，想移當日太清宮。
题真仙岩
作者：松庵道人
朝代：宋
体裁：七言绝句

千岩万壑倚晴空，此洞真奇迥不同。未数洞天三十六，想移当日太清宫。
念奴娇·麦场桑陇
作者：松洲
朝代：宋
体裁：词

麦场桑陇，道都是、六代宫城遗迹。梦里江山经几觉，还似堠旁征驿。燕去燕来，花开花谢，那个成端的。人烟牢落，晚风何处羌笛。堪叹挥泪新亭，算兴亡莫补、万分之一。到我凭阑，休更向酒畔，是今非昔。击楫誓清，闻鸡起舞，毕竟英难得。伤心残照，塔尖遥露秋碧。
念奴娇（题锺山楼）
作者：松洲
朝代：宋

麦埸桑陇，道都是、六代宫城遗迹。梦里江山经几觉，还似堠旁征驿。燕去燕来，花开花谢，那个成端的。人烟牢落，晚风何处羌笛。
堪欢挥泪新亭，算兴亡莫补、万分之一。到我凭阑，休更向酒畔，是今非昔。紧楫誓清，闻鸡起舞，毕竟英雄得。伤心残照，塔尖遥露秋碧。
九日題潮陽縣齋
作者：林㟽
朝代：宋

去歲重陽尚故鄉，今朝官舍又重陽。
人情不似黄花好，處處相逢一種香。
登潮阳东山
作者：林㟽
朝代：宋

小雨上东山，层层着意看。
寻泉行处僻，就石坐来寒。
赤舄归周旦，苍山起谢安。
功能成底事，一抹莫云残。
登潮陽東山
作者：林㟽
朝代：宋

小雨上東山，層層著意看。
尋泉行處僻，就石坐來寒。
赤舄歸周旦，蒼山起謝安。
功能成底事，一抹莫雲殘。
重辟西湖
作者：林㟽
朝代：宋

镜奁平处小桥西，桥外轻鸥掠镜飞。凿破青云放山出，拨开碧藓引湖归。带烟插柳阴虽瘦，趁雨栽荷绿已肥。欲借禽鱼祝君寿，君恩宽大此情微。新堤喜绕几纡萦，挈榼携壶出满城。萍破烟纹容棹过，石开云罅看人行。亭浮横照波中影，僧拾残霞树杪声。不必凤凰山上问，此山东向面湖平。
重闢西湖·其一
作者：林㟽
朝代：宋

鏡奩平處小橋西，橋外輕鷗掠鏡飛。
鑿破青雲放山出，撥開碧蘚引湖歸。
带烟插柳陰雖瘦，趁雨栽荷綠已肥。
欲借禽魚祝君壽，君恩寬大此情微。
重闢西湖·其一
作者：林㟽
朝代：宋
体裁：七言律诗

镜奁平处小桥西，桥外轻鸥掠镜飞。凿破青云放山出，拨开碧藓引湖归。带烟插柳阴虽瘦，趁雨栽荷绿已肥。欲借禽鱼祝君寿，君恩宽大此情微。
重闢西湖·其二
作者：林㟽
朝代：宋
体裁：七言律诗

新堤喜绕几纡萦，挈榼携壶出满城。萍破烟纹容棹过，石开云罅看人行。亭浮横照波中影，僧拾残霞树杪声。不必凤凰山上问，此山东向面湖平。
重闢西湖·其二
作者：林㟽
朝代：宋

新隄喜繞幾紆縈，挈榼携壺出滿城。
萍破煙紋容棹過，石開雲罅看人行。
亭浮橫照波中影，僧拾殘霞樹杪聲。
不必鳳凰山上問，此山東向面湖平。
題西湖山岩二首·其一
作者：林㟽
朝代：宋

咫尺移文喚即應，此亭便可配韓亭。
溪流橫過一灣碧，山色平分兩岸青。
落日鐘聲鳴遠樹，半空塔影倒寒汀。
雲烟滿目皆親種，留與邦人作畫屏。
題西湖山岩二首·其二
作者：林㟽
朝代：宋

坐對高舂放晚衙，舂米和石也穿芽。
鷗邊雲闊三千頃，樹杪烟橫數萬家。
貯月未圓松瑣碎，怯風無力竹欹斜。
叮嚀好護湖山景，養得陰成宿莫鴉。
题西湖山岩二首
作者：林㟽
朝代：宋

咫尺移文唤即应，此亭便可配韩亭。溪流横过一湾碧，山色平分两岸青。落日钟声鸣远树，半空塔影倒寒汀。云烟满目皆亲种，留与邦人作画屏。坐对高舂放晚衙，舂米和石也穿芽。鸥边云阔三千顷，树杪烟横数万家。贮月未圆松琐碎，怯风无力竹攲斜。叮咛好护湖山景，养得阴成宿莫鸦。
题西湖山岩二首·其一
作者：林㟽
朝代：宋
体裁：古风

咫尺移文唤即应，此亭便可配韩亭。溪流横过一湾碧，山色平分两岸青。落日钟声鸣远树，半空塔影倒寒汀。云烟满目皆亲种，留与邦人作画屏。
题西湖山岩二首·其二
作者：林㟽
朝代：宋

坐对高舂放晚衙，舂米和石也穿芽。鸥边云阔三千顷，树杪烟横数万家。贮月未圆松琐碎，怯风无力竹攲斜。叮咛好护湖山景，养得阴成宿莫鸦。
题西湖山岩二首·其二
作者：林㟽
朝代：宋

坐对高舂放晚衙，舂米和石也穿芽。
鸥边云阔三千顷，树杪烟横数万家。
贮月未圆松琐碎，怯风无力竹欹斜。
叮咛好护湖山景，养得阴成宿莫鸦。
十四夜觀月張氏樓
作者：林一龍
朝代：宋

只隔中秋一夕間，蟾光應未少清寒。
時人不會盈虛意，不到團圓不肯看。
夜坐吟
作者：林一龍
朝代：宋

山寒雨點半成雪，石冷泉流旋作冰。
坐至夜分眠不得，熒然欲滅案頭燈。
山中夜坐
作者：林一龍
朝代：宋

寒灘遠嘶月，遺響到巖壁。
悠悠千古心，悄悄一卷易。
燈微夜氣分，星冷山露滴。
危坐獨何爲，人間睡方黑。
山中聽風
作者：林一龍
朝代：宋

空山號朔風，烟火深夜寒。
門掩忽自開，劃然動雙鐶。
倚崖數竿竹，戛擊摧琅玕。
落葉捲地起，高枝如人攀。
謖謖聽已遠，復在窗戶間。
次韻飲水登萬象亭之什
作者：林一龍
朝代：宋

黯淡是州城，川原一望平。
天高衆峰逼，人立片雲生。
拂石同僧坐，移筇避蟻行。
巖阿有泉眼，不改舊時清。
西省荼䕷架上殘雪可愛戲呈諸友人
作者：林一龍
朝代：宋

酴醿花底當年事，夜雪模糊照石闌。
北省今朝枝上雪，還揩病眼作花看。
觀海
作者：林一龍
朝代：宋

昔者吾夫子，浮海思乘桴。
彼美魯仲連，蹈海恥帝呼。
寥寥千載間，此意霜月孤。
而我欲涉海，夫豈夫子徒。
長風吹我帆，高浪拍我艫。
所願鷗鳥同，浩蕩烟中徂。
越中吟
作者：林一龍
朝代：宋

跨浙遠來瞰東極，禹穴雲生海東碧。
白玉空爲越土塵，青山不改秦時色。
越王臺上幾秋霜，秦皇樓邊多夕陽。
世事茫茫今復古，斷烟衰草共凄凉。
十四夜观月张氏楼
作者：林一龙
朝代：宋
体裁：七言绝句

只隔中秋一夕间，蟾光应未少清寒。时人不会盈虚意，不到团圆不肯看。
夜坐吟
作者：林一龙
朝代：宋
体裁：七言绝句

山寒雨点半成雪，石冷泉流旋作冰。坐至夜分眠不得，荧然欲灭案头灯。
山中听风
作者：林一龙
朝代：宋

空山号朔风，烟火深夜寒。门掩忽自开，划然动双镮。倚崖数竿竹，戛击摧琅玕。落叶捲地起，高枝如人攀。谡谡听已远，复在窗户间。
山中听风
作者：林一龙
朝代：宋

空山号朔风，烟火深夜寒。
门掩忽自开，划然动双镮。
倚崖数竿竹，戛击摧琅玕。
落叶捲地起，高枝如人攀。
谡谡听已远，復在窗户间。
山中夜坐
作者：林一龙
朝代：宋
体裁：古风

寒滩远嘶月，遗响到岩壁。悠悠千古心，悄悄一卷易。灯微夜气分，星冷山露滴。危坐独何为，人间睡方黑。
次韵饮水登万象亭之什
作者：林一龙
朝代：宋
体裁：五言律诗

黯淡是州城，川原一望平。天高众峰逼，人立片云生。拂石同僧坐，移筇避蚁行。岩阿有泉眼，不改旧时清。
西省荼䕷架上残雪可爱戏呈诸友人
作者：林一龙
朝代：宋

酴醿花底当年事，夜雪模糊照石阑。
北省今朝枝上雪，还揩病眼作花看。
观海
作者：林一龙
朝代：宋
体裁：古风

昔者吾夫子，浮海思乘桴。彼美鲁仲连，蹈海耻帝呼。寥寥千载间，此意霜月孤。而我欲涉海，夫岂夫子徒。长风吹我帆，高浪拍我舻。所愿鸥鸟同，浩荡烟中徂。
越中吟
作者：林一龙
朝代：宋

跨浙远来瞰东极，禹穴云生海东碧。白玉空为越土尘，青山不改秦时色。越王台上几秋霜，秦皇楼边多夕阳。世事茫茫今复古，断烟衰草共凄凉。
越中吟
作者：林一龙
朝代：宋

跨浙远来瞰东极，禹穴云生海东碧。
白玉空为越土尘，青山不改秦时色。
越王台上几秋霜，秦皇楼边多夕阳。
世事茫茫今復古，断烟衰草共凄凉。
题戴溪亭
作者：林东
朝代：宋
体裁：七言律诗

溪亭故事几年华，来值秋霖眺望赊。云障山峦多少处，雨埋烟火两三家。水肥去马行高阪，汀没閒鸥上浅沙。谁是子猷谁是戴，小船杯酒兴无涯。
句
作者：林东乔
朝代：宋

心爱民田远，车行石径中。
野色
作者：林东屿
朝代：宋

苍茫一片谁能画，不着云烟态自殊。
漠漠平田新雨后，悠悠芳草夕阳余。
水光低映浓如染，天影遥连淡欲无。
可恨风尘栖易混，石桥人断竹萧疏。
野色
作者：林东屿
朝代：宋

苍茫一片谁能画，不着云烟态自殊。漠漠平田新雨后，悠悠芳草夕阳馀。水光低映浓如染，天影遥连淡欲无。可恨风尘栖易混，石桥人断竹萧疏。
秋兴
作者：林东愚
朝代：宋

落日江城动鼓鼙，故山千里转逶迤。
谢安旧宅空陈迹，尼父余风异昔时。
苜蓿秋高戎马健，海门日短雁书迟。
客窗兀对黄昏坐，云汉悠悠起暮思。
秋兴
作者：林东愚
朝代：宋

落日江城动鼓鼙，故山千里转逶迤。谢安旧宅空陈迹，尼父馀风异昔时。苜蓿秋高戎马健，海门日短雁书迟。客窗兀对黄昏坐，云汉悠悠起暮思。
西湖亭
作者：林东美
朝代：宋

金山亭榭遍林泉，独有湖山占得先。一鉴静开尘外境，数峰高插水中天。避人幽鸟声如剪，隔岸奇花色欲然。太守与民同乐事，公馀不惜绮为筵。
西湖亭
作者：林东美
朝代：宋

金山亭榭遍林泉，独有湖山占得先。
一鑑静开尘外境，数峰高插水中天。
避人幽鸟声如剪，隔岸奇花色欲然。
太守与民同乐事，公余不惜绮为筵。
举举媚学子
作者：林之奇
朝代：宋
体裁：古风

举举媚学子，居曰不吾知。知而有不能，无乃失于欺。不知未为患，不欺浩难期。咄哉天下怀，何以天下为。
句
作者：林之奇
朝代：宋

耿耿一寸心，不能去庭闈。
句
作者：林之奇
朝代：宋

耿耿一寸心，不能去庭闱。
呼雞
作者：林之奇
朝代：宋

雞呼雞來前，犬嗾犬至止。
夫豈必可召，役以食乃爾。
今吾曷爲悲，人而雞犬爲。
自計無自存，西山謝夷齊。
和洪教菊
作者：林之奇
朝代：宋

陶令遗世情，尚余爱菊念。
菊亦有可爱，爱之苦不厌。
我观傲霜枝，真金赴烈焰。
道韵轻园绮，孤标敌鍼奄。
配以靖节名，万古不为忝。
况兹中央色，独许此君占。
凝然端正姿，不受红紫艷。
草木吾味同，世情那得染。
璀璨归来辞，斯言了无玷。
偶亦爱此花，秋来朝暮餍。
富贵两浮云，天地一旅店。
是中论饥饱，本自无赢欠。
便拟学渊明，奈此才不赡。
菊资三径荒，酒须十分滟。
待读悠然句，乃无雍彻僭。
但论广文诗，疟愈不须砭。
和洪教菊
作者：林之奇
朝代：宋

陶令遗世情，尚馀爱菊念。菊亦有可爱，爱之苦不厌。我观傲霜枝，真金赴烈焰。道韵轻园绮，孤标敌针奄。配以靖节名，万古不为忝。况兹中央色，独许此君占。凝然端正姿，不受红紫艳。草木吾味同，世情那得染。璀璨归来辞，斯言了无玷。偶亦爱此花，秋来朝暮餍。富贵两浮云，天地一旅店。是中论饥饱，本自无赢欠。便拟学渊明，奈此才不赡。菊资三径荒，酒须十分滟。待读悠然句，乃无雍彻僭。但论广文诗，疟愈不须砭。
和洪教菊
作者：林之奇
朝代：宋

陶令遺世情，尚餘愛菊念。
菊亦有可愛，愛之苦不厭。
我觀傲霜枝，真金赴烈焰。
道韻輕園綺，孤標敵鍼奄。
配以靖節名，萬古不爲忝。
况茲中央色，獨許此君占。
凝然端正姿，不受紅紫艷。
草木吾味同，世情那得染。
璀璨歸來辭，斯言了無玷。
偶亦愛此花，秋來朝暮饜。
富貴兩浮雲，天地一旅店。
是中論饑飽，本自無贏欠。
便擬學淵明，奈此才不贍。
菊資三徑荒，酒須十分灧。
待讀悠然句，乃無雍徹僭。
但論廣文詩，瘧愈不須砭。
和王龜齡不欺堂·其一
作者：林之奇
朝代：宋

心外何曾別有天，吾心和處即昭然。
昭然莫向穹蒼覓，帝所清都在目前。
和王龜齡不欺堂·其二
作者：林之奇
朝代：宋

地上空虛總是天，此中那復計中邊。
好將天體爲心體，體得純全自浩然。
和王龟龄不欺堂
作者：林之奇
朝代：宋

心外何曾别有天，吾心和处即昭然。昭然莫向穹苍觅，帝所清都在目前。地上空虚总是天，此中那复计中边。好将天体为心体，体得纯全自浩然。
和王龟龄不欺堂·其一
作者：林之奇
朝代：宋
体裁：七言绝句

心外何曾别有天，吾心和处即昭然。昭然莫向穹苍觅，帝所清都在目前。
和王龟龄不欺堂·其二
作者：林之奇
朝代：宋

地上空虚总是天，此中那复计中边。好将天体为心体，体得纯全自浩然。
和王龟龄不欺堂·其二
作者：林之奇
朝代：宋

地上空虚总是天，此中那復计中边。
好将天体为心体，体得纯全自浩然。
四事
作者：林之奇
朝代：宋

会有四不赴，时有四不出。
无贵亦无贱，无固亦无必。
里闬閒过从，身安心自逸。
如此三十年，幸逢太平日。
四事
作者：林之奇
朝代：宋

會有四不赴，時有四不出。
無貴亦無賤，無固亦無必。
里閈閒過從，身安心自逸。
如此三十年，幸逢太平日。
墨染丝
作者：林之奇
朝代：宋

缲丝自喜如霜白，输入官家吏嫌黑。
手持退印竞传呼，倏见长条染深墨。
墨丝归织家人衣，别买输官吏嗔迟。
寄言敌国与三军，汝得丰衣民苦辛。
墨染絲
作者：林之奇
朝代：宋

繰絲自喜如霜白，輸入官家吏嫌黑。
手持退印競傳呼，倏見長條染深墨。
墨絲歸織家人衣，別買輸官吏嗔遲。
寄言敵國與三軍，汝得豐衣民苦辛。
夢訪友生
作者：林之奇
朝代：宋

少年結客長安城，妄喜縱酒一章程。
支離老去一茅屋，枕書卧聞長短更。
友生相望止百里，寒夜寥間無微聲。
夢中乘興輒見戴，剡溪聊爾扁舟行。
覺來蘧蘧一榻上，不用僮僕爭籬迎。
吹燈弄筆欲書寄，窗前白月方亭亭。
宿旧彭泽怀陶令
作者：林之奇
朝代：宋

潜鱼愿深渺，渊明无由逃。
彭泽当此时，沉冥一世豪。
司马寒如灰，礼乐卯金刀。
□□□□□，□□□元亮。
凄其望诸葛，骯脏犹汉相。
时无益州牧，指撝用诸将。
平生本朝心，岁月阅江浪。
空余诗语工，落笔九天上。
向来非无人，此友独可尚。
属余刚制酒，无用酌杯盎。
欲招千载魂，斯文或宜当。
宿舊彭澤懷陶令
作者：林之奇
朝代：宋

潜魚願深渺，淵明無由逃。
彭澤當此時，沉冥一世豪。
司馬寒如灰，禮樂卯金刀。
□□□□□，□□□元亮。
凄其望諸葛，骯髒猶漢相。
時無益州牧，指撝用諸將。
平生本朝心，歲月閱江浪。
空餘詩語工，落筆九天上。
向來非無人，此友獨可尚。
屬余剛制酒，無用酌杯盎。
欲招千載魂，斯文或宜當。
属疾梧轩
作者：林之奇
朝代：宋
体裁：五言律诗

高梧覆新叶，满院发华滋。白日一何永，清阴閒自移。暖虫垂到地，晴鸟语多时。病肘倚枯几，泊然忘所思。
屬疾梧軒
作者：林之奇
朝代：宋

高梧覆新葉，滿院發華滋。
白日一何永，清陰閒自移。
暖蟲垂到地，晴鳥語多時。
病肘倚枯几，泊然忘所思。
延福可老真贊
作者：林之奇
朝代：宋

渾沌鑿開無限事，逍遥游後更何疑。
饒伊齊得鵬并鷃，不似當年作蝶時。
延福可老真赞
作者：林之奇
朝代：宋

浑沌凿开无限事，逍遥游后更何疑。饶伊齐得鹏并鴳，不似当年作蝶时。
延福可老真赞
作者：林之奇
朝代：宋

浑沌凿开无限事，逍遥游后更何疑。
饶伊齐得鹏并鷃，不似当年作蝶时。
承天潜师画赞
作者：林之奇
朝代：宋

金刚圈裏翻身过，栗棘蓬莱满口吞。
领得杨歧端的句，却嫌蒸饼大餫饨。
承天潜师画赞
作者：林之奇
朝代：宋

金刚圈里翻身过，栗棘蓬莱满口吞。领得杨歧端的句，却嫌蒸饼大餫饨。
承天潜師畫贊
作者：林之奇
朝代：宋

金剛圈裏翻身過，栗棘蓬萊滿口吞。
領得楊歧端的句，却嫌蒸餅大餫飩。
新晴山月
作者：林之奇
朝代：宋

高松漏疎月，落影如画地。
徘徊爱其平，夜久不能寐。
怯风池荷卷，病雨山果坠。
谁伴予苦吟，满林啼络纬。
新晴山月
作者：林之奇
朝代：宋

高松漏疎月，落影如畫地。
徘徊愛其平，夜久不能寐。
怯風池荷卷，病雨山果墜。
誰伴予苦吟，滿林啼絡緯。
新晴山月
作者：林之奇
朝代：宋

高松漏疏月，落影如画地。徘徊爱其下，夜久不能寐。怯风池荷卷，病雨山果坠。谁伴予苦吟，满林啼络纬。
早春偶題
作者：林之奇
朝代：宋

寒風淅瀝鳴枯葦，小鴨睡殘猶未起。
更教細雨結輕寒，坐聽蕭蕭打窗紙。
石盆養蒲已抽翠，雕斛栽花先生紫。
擁爐閉閤賦幽香，未怕春冰生硯水。
早春偶题
作者：林之奇
朝代：宋

寒风淅沥鸣枯苇，小鸭睡残犹未起。
更教细雨结轻寒，坐听萧萧打窗纸。
石盆养蒲已抽翠，雕斛栽花先生紫。
拥炉闭閤赋幽香，未怕春冰生砚水。
春日杂书
作者：林之奇
朝代：宋

昨日为雨备，今晨天乃风。
障风谨自保，通夕雪迷空。
备一常失计，尽备力不供。
因之置不为，拱手受祸凶。
当为不可让，任彼万变攻。
筑室如金石，何劳计春冬。
此道简且安，古来家国同。
春日雜書
作者：林之奇
朝代：宋

昨日爲雨備，今晨天乃風。
障風謹自保，通夕雪迷空。
備一常失計，盡備力不供。
因之置不爲，拱手受禍兇。
當爲不可讓，任彼萬變攻。
筑室如金石，何勞計春冬。
此道簡且安，古來家國同。
朝乘
作者：林之奇
朝代：宋

朝乘日車出，暮載星影還。
顛冥朝暮中，出入咫尺間。
已覺素志非，更知人理艱。
小利專欲速，大德不踰閑。
朝乘
作者：林之奇
朝代：宋

朝乘日车出，暮载星影还。
颠冥朝暮中，出入咫尺间。
已觉素志非，更知人理艰。
小利专欲速，大德不踰闲。
村居
作者：林之奇
朝代：宋

日影满松窗，云开雨初止。
晴林梨栗熟，晓巷儿童喜。
牛羊深涧下，凫雁寒塘裏。
田父酒新成，瓶瓮馈邻里。
村居
作者：林之奇
朝代：宋

日影满松窗，云开雨初止。晴林梨栗熟，晓巷儿童喜。牛羊深涧下，凫雁寒塘里。田父酒新成，瓶瓮馈邻里。
村居
作者：林之奇
朝代：宋

日影滿松窗，雲開雨初止。
晴林梨栗熟，曉巷兒童喜。
牛羊深澗下，鳧雁寒塘裏。
田父酒新成，瓶甕饋鄰里。
梦访友生
作者：林之奇
朝代：宋

少年结客长安城，妄喜纵酒一章程。
支离老去一茅屋，枕书卧闻长短更。
友生相望止百里，寒夜寥间无微声。
梦中乘兴辄见戴，剡溪聊尔扁舟行。
觉来蘧蘧一榻上，不用僮仆争篱迎。
吹灯弄笔欲书寄，窗前白月方亭亭。
江月图
作者：林之奇
朝代：宋

冥冥一月轻，不知水与天。
独于颢气中，仰见素璧圆。
超然狂道士，起视清夜阑。
自拈白玉笛，吹此江月寒。
想当万籁息，逸响流空烟。
我从江海来，形留意先还。
何当买渔篷，追此水墨仙。
江月圖
作者：林之奇
朝代：宋

冥冥一月輕，不知水與天。
獨於顥氣中，仰見素璧圓。
超然狂道士，起視清夜闌。
自拈白玉笛，吹此江月寒。
想當萬籟息，逸響流空煙。
我從江海來，形留意先還。
何當買漁篷，追此水墨仙。
沧洲亭怀古
作者：林之奇
朝代：宋

潇水悠悠天际来，夹江古木抱山回。
栅中人物不满把，日晏市散多苍苔。
九疑巉天古云埋，遥想帝子龙车迴。
心衰目极何可望，九歌寂寂令人哀。
泗州画赞
作者：林之奇
朝代：宋
体裁：赞

稽首泗州普照王，曩以宝塔接群品。塔今败坏成微尘，随意分身无不在。我观世间有为法，无常迁变同一空。假饶建塔如恒沙，未有不归幻灭者。岂惟淮塔有兴废，阿育王造亦非坚。菩萨应感常现世，不随宝塔俱存亡。耕雨穫晴长淮风，普为众生作饶益。我今绘此应感象，常以正念为皈依。于此员光一寻中，而兴七级浮屠想。正念皈依无间断，普愿菩萨常感通。洪钟小大随叩鸣，所求所请皆如意。
泗州畫贊
作者：林之奇
朝代：宋

稽首泗州普照王，曩以寶塔接群品。
塔今敗壞成微塵，隨意分身無不在。
我觀世間有爲法，無常遷變同一空。
假饒建塔如恒沙，未有不歸幻滅者。
豈惟淮塔有興廢，阿育王造亦非堅。
菩薩應感常現世，不隨寶塔俱存亡。
耕雨穫晴長淮風，普爲眾生作饒益。
我今繪此應感象，常以正念爲皈依。
於此員光一尋中，而興七級浮屠想。
正念皈依無間斷，普願菩薩常感通。
洪鍾小大隨叩鳴，所求所請皆如意。
滄洲亭懷古
作者：林之奇
朝代：宋

瀟水悠悠天際來，夾江古木抱山回。
柵中人物不滿把，日晏市散多蒼苔。
九疑巉天古雲埋，遥想帝子龍車迴。
心衰目極何可望，九歌寂寂令人哀。
灯
作者：林之奇
朝代：宋

自从失道人多岐，擿植冥行信所之。昨夜忽然寻得路，孤灯一点是吾师。月明方始觉星稀，烛照还知灯力微。若使世间无圣哲，草根萤爝总光辉。
灯·其一
作者：林之奇
朝代：宋
体裁：七言绝句

自从失道人多岐，擿植冥行信所之。昨夜忽然寻得路，孤灯一点是吾师。
灯·其二
作者：林之奇
朝代：宋
体裁：七言绝句

月明方始觉星稀，烛照还知灯力微。若使世间无圣哲，草根萤爝总光辉。
燈·其一
作者：林之奇
朝代：宋

自從失道人多岐，擿植冥行信所之。
昨夜忽然尋得路，孤燈一點是吾師。
燈·其二
作者：林之奇
朝代：宋

月明方始覺星稀，燭照還知燈力微。
若使世間無聖哲，草根螢爝總光輝。
田漏
作者：林之奇
朝代：宋

古星昏晓中，寒暑已不疑。
田家更置漏，寸晷亦欲知。
汗与水俱滴，身随阴屡移。
谁当哀此劳，往往夺其时。
田漏
作者：林之奇
朝代：宋

古星昏曉中，寒暑已不疑。
田家更置漏，寸晷亦欲知。
汗與水俱滴，身隨陰屢移。
誰當哀此勞，往往奪其時。
癸未冬至
作者：林之奇
朝代：宋

塵勞終日謾區區，竟是乾坤一腐儒。
半世飽知榮與辱，新冬頓覺我爲吾。
關防向後存心誤，檢點從前制行粗。
理欲從今罷研究，無工夫處是工夫。
癸未冬至
作者：林之奇
朝代：宋

尘劳终日谩区区，竟是乾坤一腐儒。半世饱知荣与辱，新冬顿觉我为吾。关防向后存心误，检点从前制行粗。理欲从今罢研究，无工夫处是工夫。
癸未冬至
作者：林之奇
朝代：宋

尘劳终日谩区区，竟是干坤一腐儒。
半世饱知荣与辱，新冬顿觉我为吾。
关防向后存心误，检点从前制行粗。
理欲从今罢研究，无工夫处是工夫。
看白云爱而成诗
作者：林之奇
朝代：宋

秋风吹白云，触处自何谷。
初犹半洞门，欻出遍岩腹。
零落依水湄，片段挂枯木。
余影透微白，灭迹混空绿。
烟萝自翳岛，溆荇徒萦曲。
安知苍梧野，下覆猿鸟哭。
谁能久徘徊，返顾视黄鹄。
看白雲愛而成詩
作者：林之奇
朝代：宋

秋風吹白雲，觸處自何谷。
初猶半洞門，欻出遍巖腹。
零落依水湄，片段掛枯木。
餘影透微白，滅跡混空綠。
煙蘿自翳島，溆荇徒縈曲。
安知蒼梧野，下覆猿鳥哭。
誰能久徘徊，返顧視黄鵠。
示张直温
作者：林之奇
朝代：宋
体裁：古风

筑山必使高，凿井必使深。百正戒浅近，盛德羞浮沉。焉有尺寸枝，能栖垂天禽。焉有升斗泉，能容横江鲟。借兹论物理，足以开君心。嗌在容不足，弱在力不任。大道如路然，固无古与今。
示張直溫
作者：林之奇
朝代：宋

築山必使高，鑿井必使深。
百正戒淺近，盛德羞浮沉。
焉有尺寸枝，能棲垂天禽。
焉有升斗泉，能容橫江鱘。
借茲論物理，足以開君心。
嗌在容不足，弱在力不任。
大道如路然，固無古與今。
秋怀
作者：林之奇
朝代：宋

槭槭庭树叶，朝零非昔稠。
呦呦草虫鸣，暮急晓未休。
尔虫无不平，岂亦有哀忧。
胡为劳呻吟，与士感伤投。
壮士亦何者，哀哦与虫酬。
所抱不列陈，调苦难谣讴。
极目有远见，直怀羞曲求。
蒿藜袭久安，功名忘前收。
日月忽未几，天地今復秋。
少壮负所怀，老大安能谋。
生无及人功，死骨埋泉羞。
胡为不奋飞，徒与寒饿雠。
秋懷
作者：林之奇
朝代：宋

槭槭庭樹葉，朝零非昔稠。
呦呦草蟲鳴，暮急曉未休。
爾蟲無不平，豈亦有哀憂。
胡爲勞呻吟，與士感傷投。
壯士亦何者，哀哦與蟲酬。
所抱不列陳，調苦難謠謳。
極目有遠見，直懷羞曲求。
蒿藜襲久安，功名忘前收。
日月忽未幾，天地今復秋。
少壯負所懷，老大安能謀。
生無及人功，死骨埋泉羞。
胡爲不奮飛，徒與寒餓讎。
縱步湘西
作者：林之奇
朝代：宋

今朝不易得天晴，閒過江西取意行。
忽然林外見山色，又向橋邊聞水聲。
綠竹長松間桃李，天然翠幙圍羅綺。
日暮歸舟醉不知，晚風吹過湘江水。
纵步湘西
作者：林之奇
朝代：宋

今朝不易得天晴，閒过江西取意行。忽然林外见山色，又向桥边闻水声。绿竹长松间桃李，天然翠幕围罗绮。日暮归舟醉不知，晚风吹过湘江水。
纵步湘西
作者：林之奇
朝代：宋

今朝不易得天晴，閒过江西取意行。
忽然林外见山色，又向桥边闻水声。
绿竹长松间桃李，天然翠幙围罗绮。
日暮归舟醉不知，晚风吹过湘江水。
聞徐師川自京師還豫章
作者：林之奇
朝代：宋

九衢塵裏無停舟，君居陋巷不出遊。
滿城惡少弋鳧雁，對面故人風馬牛。
別後天寒燈火夜，歸來眠冷江湖秋。
馮驩老大食不飽，起視八荒徒蒯緱。
觀音畫贊
作者：林之奇
朝代：宋

稽首補陀聞思修，千手千眼普供應。
世人兩手及兩眼，眼見手捉各隨心。
多一手眼無用處，即與駢拇枝指等。
菩薩照用一時行，應以千心爲主宰。
相彼方寸湛然地，不容二念那復千。
我謂菩薩如水月，一水一月同照曜。
方員大小雖不同，舉手見月等無二。
我今續此妙色相，以爲正念皈依處。
於一身心起多想，而作千手千眼見。
普願大員鏡智中，知我此念無間斷。
所求皆應如谷聲，請無不從亦如是。
观音画赞
作者：林之奇
朝代：宋

稽首补陀闻思修，千手千眼普供应。世人两手及两眼，眼见手捉各随心。多一手眼无用处，即与骈拇枝指等。菩萨照用一时行，应以千心为主宰。相彼方寸湛然地，不容二念那复千。我谓菩萨如水月，一水一月同照曜。方员大小虽不同，举手见月等无二。我今续此妙色相，以为正念皈依处。于一身心起多想，而作千手千眼见。普愿大员镜智中，知我此念无间断。所求皆应如谷声，请无不从亦如是。
观音画赞
作者：林之奇
朝代：宋

稽首补陀闻思修，千手千眼普供应。
世人两手及两眼，眼见手捉各随心。
多一手眼无用处，即与骈拇枝指等。
菩萨照用一时行，应以千心为主宰。
相彼方寸湛然地，不容二念那復千。
我谓菩萨如水月，一水一月同照曜。
方员大小虽不同，举手见月等无二。
我今续此妙色相，以为正念皈依处。
于一身心起多想，而作千手千眼见。
普愿大员镜智中，知我此念无间断。
所求皆应如谷声，请无不从亦如是。
謁客
作者：林之奇
朝代：宋

入門投謁吏翩翩，我非欲見禮則然。
異哉賓主兩無語，客起疾如走避燃。
我已不恭愧昔賢，忍使泥塗朝衣冠。
人生暫聚鴻集川，春風吹飛何後先。
謝公定和二范秋懷
作者：林之奇
朝代：宋

西風一葉脫，迹已不可掃。
巷有白馬生，朝回焚諫草。
誰云事君難，是亦父子間。
所要功補衮，不言能犯顔。
谒客
作者：林之奇
朝代：宋

入门投谒吏翩翩，我非欲见礼则然。
异哉宾主两无语，客起疾如走避燃。
我已不恭愧昔贤，忍使泥涂朝衣冠。
人生暂聚鸿集川，春风吹飞何后先。
谢公定和二范秋怀
作者：林之奇
朝代：宋

西风一叶脱，迹已不可扫。
巷有白马生，朝回焚谏草。
谁云事君难，是亦父子间。
所要功补衮，不言能犯颜。
豫章別李元中宣德
作者：林之奇
朝代：宋

舊聞諸李隱龍眠，伯時已老元中少。
一行作吏各天涯，故人落落疎星曉。
西山影裏識君面，碧照草江眸子瞭。
向來問道渺多岐，只今領略歸玄妙。
老鳳垂頭噤不語，古木查牙噪春鳥。
身在幕府心江湖，左胥右律但坐嘯。
第愁一葉釣漁舟，不容七尺堂堂表。
我今歸卧翠谷雲，君應紫禁鶯花繞。
相思有夢到茅齋，細雨青燈坐林杪。
豫章别李元中宣德
作者：林之奇
朝代：宋

旧闻诸李隐龙眠，伯时已老元中少。
一行作吏各天涯，故人落落疎星晓。
西山影裏识君面，碧照草江眸子瞭。
向来问道渺多岐，只今领略归玄妙。
老凤垂头噤不语，古木查牙噪春鸟。
身在幕府心江湖，左胥右律但坐啸。
第愁一叶钓渔舟，不容七尺堂堂表。
我今归卧翠谷云，君应紫禁莺花绕。
相思有梦到茅斋，细雨青灯坐林杪。
賀雨拜表
作者：林之奇
朝代：宋

羣雲雨事畢，振旅不復陣。
掃天無一塵，千里還綠潤。
晨朝大明賀，沙路萬蹄印。
朝元泛翠瓦，佳氣去人近。
頗聞避斧扆，侑膳徹龍筍。
願君愛物心，從此至堯舜。
贺雨拜表
作者：林之奇
朝代：宋

羣云雨事毕，振旅不復阵。
扫天无一尘，千里还绿润。
晨朝大明贺，沙路万蹄印。
朝元泛翠瓦，佳气去人近。
颇闻避斧扆，侑膳彻龙笋。
愿君爱物心，从此至尧舜。
送葛都官南歸
作者：林之奇
朝代：宋

不羨新爲赤縣尹，惟羨暫向江南歸。
江南羃羃梅雨時，風帆差差并鳥飛。
罾竿夾岸長若桅，水籠畜魚鮮且肥。
家在千山古溪上，先應喜鵲噪門扉。
闻徐师川自京师还豫章
作者：林之奇
朝代：宋

九衢尘裏无停舟，君居陋巷不出游。
满城恶少弋凫雁，对面故人风马牛。
别后天寒灯火夜，归来眠冷江湖秋。
冯驩老大食不饱，起视八荒徒蒯缑。
雨後出城馬上作
作者：林之奇
朝代：宋

既雨天氣佳，微雲淡如掃。
欲尋煙際鐘，騎馬河邊草。
紫椹飽黄鸝，人家夏蠶老。
田婦踏繅車，隔籬語音好。
嗟我一何愚，讀書浪枯槁。
不及此中人，終年客長道。
題宛陵張待舉曲肱亭
作者：林之奇
朝代：宋

仲蔚蓬蒿宅，宜城詩句中。
人賢忘巷陋，境勝失途窮。
寒葅書萬卷，零亂剛直胸。
偃蹇勳業外，嘯歌山水重。
晨雞催不起，擁被聽松風。
題雪峰如藏主水月圖
作者：林之奇
朝代：宋

千江有月一一同，一月普現千江影。
謂一爲月影非實，影既非實月何有。
是一即千千即一，水月究竟無實相。
隨見有月月在水，亦無究竟非實者。
譬如觀音妙色身，對物而見千臂眼。
於是千臂千眼中，何者爲正何獨非。
菩薩一體作一用，千體同是無剩法。
此水此月亦復然，照用齊行一無欠。
俯不見月仰亦無，千月闕一固不可。
上人此庵憩瓶錫，終日宴坐常湛然。
散一爲千彌六虛，攝千歸一不盈寸。
我知上人環堵中，能廣能狹能方圓。
空諸所有何必然，作是見者名邪見。
题宛陵张待举曲肱亭
作者：林之奇
朝代：宋

仲蔚蓬蒿宅，宜城诗句中。
人贤忘巷陋，境胜失途穷。
寒葅书万卷，零乱刚直胸。
偃蹇勋业外，啸歌山水重。
晨鸡催不起，拥被听松风。
题雪峰如藏主水月图
作者：林之奇
朝代：宋

千江有月一一同，一月普现千江影。谓一为月影非实，影既非实月何有。是一即千千即一，水月究竟无实相。随见有月月在水，亦无究竟非实者。譬如观音妙色身，对物而见千臂眼。于是千臂千眼中，何者为正何独非。菩萨一体作一用，千体同是无剩法。此水此月亦复然，照用齐行一无欠。俯不见月仰亦无，千月阙一固不可。上人此庵憩瓶锡，终日宴坐常湛然。散一为千弥六虚，摄千归一不盈寸。我知上人环堵中，能广能狭能方圆。空诸所有何必然，作是见者名邪见。
题雪峰如藏主水月图
作者：林之奇
朝代：宋

千江有月一一同，一月普现千江影。
谓一为月影非实，影既非实月何有。
是一即千千即一，水月究竟无实相。
随见有月月在水，亦无究竟非实者。
譬如观音妙色身，对物而见千臂眼。
于是千臂千眼中，何者为正何独非。
菩萨一体作一用，千体同是无剩法。
此水此月亦復然，照用齐行一无欠。
俯不见月仰亦无，千月阙一固不可。
上人此庵憩瓶锡，终日宴坐常湛然。
散一为千弥六虚，摄千归一不盈寸。
我知上人环堵中，能广能狭能方圆。
空诸所有何必然，作是见者名邪见。
高竹
作者：林之奇
朝代：宋

高竹碧相倚，自能发余清。
时时微风来，万叶同一声。
道污得夷理，物虚含远情。
阶前閒步人，意思何清平。
高竹
作者：林之奇
朝代：宋

高竹碧相倚，自能發餘清。
時時微風來，萬葉同一聲。
道污得夷理，物虛含遠情。
階前閒步人，意思何清平。
句
作者：林乔
朝代：宋

斗州无顿閒身处，时向梅花走一遭。醮坛夜朝斗在目，石室昼卧云生胸。
句·其一
作者：林乔
朝代：宋

斗州无顿閒身处，时向梅花走一遭。
句·其二
作者：林乔
朝代：宋

醮坛夜朝斗在目，石室昼卧云生胸。
仙水庙
作者：林云
朝代：宋

天风吹我上瑶台，满眼烟霞扫不开。药灶无丹人已去，洞霄有树鹤还来。溪声晴带三秋雨，山色青无半点埃。更爱夜深清梦断，碧纱明月映苍苔。
仙水庙
作者：林云
朝代：宋

天风吹我上瑶台，满眼烟霞扫不开。
药竈无丹人已去，洞霄有树鹤还来。
溪声晴带三秋雨，山色青无半点埃。
更爱夜深清梦断，碧纱明月映苍苔。
丁亥九月十六夜偕李监仓宿龙卧山中听雨看月同时事也所谓鱼与熊掌兼得之赋诗一篇以纪其事
作者：林亦之
朝代：宋
体裁：古风

相唤此山来，狂风吹我衣。把酒桂花下，山云片段飞。掩门雨初滴，开门月还上。倚树看月明，半山闻雨响。人间有佳景，诗句颇发越。何曾似今夕，听雨还看月。
丁亥九月十六夜偕李監倉宿龍卧山中聽雨看月同時事也所謂魚與熊掌兼得之賦詩一篇以紀其事
作者：林亦之
朝代：宋

相喚此山來，狂風吹我衣。
把酒桂花下，山雲片段飛。
掩門雨初滴，開門月還上。
倚樹看月明，半山聞雨響。
人間有佳景，詩句頗發越。
何曾似今夕，聽雨還看月。
丈人行答通平林簿
作者：林亦之
朝代：宋

祖龍一出羣儒怒，滔滔稷下如抽縷。
樂以聲傳非文字，千年闕斷無人補。
昔有丈人壺山前，紹興甲寅乙卯年。
定律不待累黍起，瓦缶皆可成宮徵。
更言吹律隨隆汙，百世不以一聲拘。
此法漢魏周隋無，紅泉得之延坐隅。
一時河漢東西奔，姓氏胡爲旅人門。
我欲栩栩還皇墳，要以六琯爲根原。
九簫鼓吹百物和，羽衣狼藉漁陽戈。
須信樂能召太平，非是太平爲樂歌。
丈人宿草飛毿毿，乾旋坤轉誰更堪。
忽有尺紙如春蠶，遺音石笋天一南。
三更把書不成眠，四更起坐霜月懸。
五更開門欲上馬，至竟此人何山下。
丈人行答通平林簿
作者：林亦之
朝代：宋

祖龙一出羣儒怒，滔滔稷下如抽缕。
乐以声传非文字，千年阙断无人补。
昔有丈人壶山前，绍兴甲寅乙卯年。
定律不待累黍起，瓦缶皆可成宫征。
更言吹律随隆污，百世不以一声拘。
此法汉魏周隋无，红泉得之延坐隅。
一时河汉东西奔，姓氏胡为旅人门。
我欲栩栩还皇坟，要以六管为根原。
九箫鼓吹百物和，羽衣狼藉渔阳戈。
须信乐能召太平，非是太平为乐歌。
丈人宿草飞毵毵，干旋坤转谁更堪。
忽有尺纸如春蚕，遗音石笋天一南。
三更把书不成眠，四更起坐霜月悬。
五更开门欲上马，至竟此人何山下。
丈人行答通平林簿
作者：林亦之
朝代：宋

祖龙一出群儒怒，滔滔稷下如抽缕。乐以声传非文字，千年阙断无人补。昔有丈人壶山前，绍兴甲寅乙卯年。定律不待累黍起，瓦缶皆可成宫徵。更言吹律随隆污，百世不以一声拘。此法汉魏周隋无，红泉得之延坐隅。一时河汉东西奔，姓氏胡为旅人门。我欲栩栩还皇坟，要以六琯为根原。九箫鼓吹百物和，羽衣狼藉渔阳戈。须信乐能召太平，非是太平为乐歌。丈人宿草飞毵毵，乾旋坤转谁更堪。忽有尺纸如春蚕，遗音石笋天一南。三更把书不成眠，四更起坐霜月悬。五更开门欲上马，至竟此人何山下。
丹井陈子白母挽词二首
作者：林亦之
朝代：宋

哀曲梧桐夜，何年苜蓿盘。敬夫前辈重，好客妇人难。十月明朝尽，孤坟落日寒。鹿门催作黍，此意竟长叹。嫁娶比邻近，门庭古木幽。藁砧旧相好，兰玉久从游。双鹤来何处，孤鸾不到头。通家丘嫂行，愁涕白云浮。
丹井陈子白母挽词二首·其一
作者：林亦之
朝代：宋

哀曲梧桐夜，何年苜蓿盘。敬夫前辈重，好客妇人难。十月明朝尽，孤坟落日寒。鹿门催作黍，此意竟长叹。
丹井陈子白母挽词二首·其一
作者：林亦之
朝代：宋

哀曲梧桐夜，何年苜蓿盘。
敬夫前辈重，好客妇人难。
十月明朝尽，孤坟落日寒。
鹿门催作黍，此意竟长嘆。
丹井陈子白母挽词二首·其二
作者：林亦之
朝代：宋
体裁：五言律诗

嫁娶比邻近，门庭古木幽。藁砧旧相好，兰玉久从游。双鹤来何处，孤鸾不到头。通家丘嫂行，愁涕白云浮。
丹井陳子白母挽詞二首·其一
作者：林亦之
朝代：宋

哀曲梧桐夜，何年苜蓿盤。
敬夫前輩重，好客婦人難。
十月明朝盡，孤墳落日寒。
鹿門催作黍，此意竟長嘆。
丹井陳子白母挽詞二首·其二
作者：林亦之
朝代：宋

嫁娶比鄰近，門庭古木幽。
藁砧舊相好，蘭玉久從游。
雙鶴來何處，孤鸞不到頭。
通家丘嫂行，愁涕白雲浮。
九日下水
作者：林亦之
朝代：宋
体裁：七言绝句

黄花时候苦思乡，急水还家一日强。不道南风打头上，客船摇橹作重阳。
九日下水
作者：林亦之
朝代：宋

黄花時候苦思鄉，急水還家一日强。
不道南風打頭上，客船摇櫓作重陽。
九日晦日登烽火山
作者：林亦之
朝代：宋

兴来走上烽火山，著足不定秋风寒。
四边黄茅滑如雨，低头一看毛发竖。
几年要到紫菜乡，大练小练并东墙。
如今一时在眼傍，白云浮水天茫茫。
酒阑更欲吊虎屋，无端日脚相催促。
一奴魋髻一跋足，逐我下山如野鹿。
九月晦日登烽火山
作者：林亦之
朝代：宋

兴来走上烽火山，着足不定秋风寒。
四边黄茅滑如雨，低头一看毛髮竖。
几年要到紫菜乡，大练小练并东墙。
如今一时在眼傍，白云浮水天茫茫。
酒阑更欲弔虎屋，无端日脚相催促。
一奴魋髻一跛足，逐我下山如野鹿。
九月晦日登烽火山
作者：林亦之
朝代：宋

兴来走上烽火山，著足不定秋风寒。四边黄茅滑如雨，低头一看毛发竖。几年要到紫菜乡，大练小练并东墙。如今一时在眼傍，白云浮水天茫茫。酒阑更欲吊虎屋，无端日脚相催促。一奴魋髻一跛足，逐我下山如野鹿。
九月晦日登烽火山
作者：林亦之
朝代：宋

興來走上烽火山，著足不定秋風寒。
四邊黄茅滑如雨，低頭一看毛髮豎。
幾年要到紫菜鄉，大練小練并東牆。
如今一時在眼傍，白雲浮水天茫茫。
酒闌更欲弔虎屋，無端日脚相催促。
一奴魋髻一跛足，逐我下山如野鹿。
九月游龙卧山留一夕明日值雨坐超上人房偶题
作者：林亦之
朝代：宋
体裁：五言律诗

野兴更周遭，应迟问大刀。山房逢雨好，人意与秋高。多谢烹鲜乳，还令厌浊醪。重来须累少，款款听萧骚。
九月登龍卧山
作者：林亦之
朝代：宋

復此雲山飲，吁嗟空自勞。
三迴看杞菊，兩度歎蓬蒿。
昨者唯傷李，如今更憶曹。
海陽真俊逸，一等野墳高。
九月登龙卧山
作者：林亦之
朝代：宋

复此云山饮，吁嗟空自劳。三回看杞菊，两度叹蓬蒿。昨者唯伤李，如今更忆曹。海阳真俊逸，一等野坟高。
九月登龙卧山
作者：林亦之
朝代：宋

復此云山饮，吁嗟空自劳。
三迴看杞菊，两度叹蓬蒿。
昨者唯伤李，如今更忆曹。
海阳真俊逸，一等野坟高。
九月遊龍卧山留一夕明日值雨坐超上人房偶題
作者：林亦之
朝代：宋

野興更周遭，應遲問大刀。
山房逢雨好，人意與秋高。
多謝烹鮮乳，還令厭濁醪。
重來須累少，款款聽蕭騷。
代上陈给事二首
作者：林亦之
朝代：宋

谢安旧宅翠云环，复见新墙月样弯。市近岂容三岛客，楼居须向九仙山。去天尚郁金门步，计日催归玉笋班。好与衣冠添盛事，一门三府照人寰。云锦轩楹兰玉阶，暂从仙仗下蓬莱。良辰歌馆声声起，明月妆楼夜夜开。天上李藩批敕手，蜀中严武总戎才。可教问舍悠然去，即下红泥促召回。
代上陈给事二首·其一
作者：林亦之
朝代：宋

谢安旧宅翠云环，复见新墙月样弯。市近岂容三岛客，楼居须向九仙山。去天尚郁金门步，计日催归玉笋班。好与衣冠添盛事，一门三府照人寰。
代上陈给事二首·其一
作者：林亦之
朝代：宋

谢安旧宅翠云环，復见新墙月样弯。
市近岂容三岛客，楼居须向九仙山。
去天尚鬰金门步，计日催归玉笋班。
好与衣冠添盛事，一门三府照人寰。
代上陈给事二首·其二
作者：林亦之
朝代：宋

云锦轩楹兰玉阶，暂从仙仗下蓬莱。良辰歌馆声声起，明月妆楼夜夜开。天上李藩批敕手，蜀中严武总戎才。可教问舍悠然去，即下红泥促召回。
代上陈给事二首·其二
作者：林亦之
朝代：宋

云锦轩楹兰玉阶，暂从仙仗下蓬莱。
良辰歌馆声声起，明月粧楼夜夜开。
天上李藩批敕手，蜀中严武总戎才。
可教问舍悠然去，即下红泥促召回。
代上陳給事二首·其一
作者：林亦之
朝代：宋

謝安舊宅翠雲環，復見新牆月樣彎。
市近豈容三島客，樓居須向九仙山。
去天尚鬰金門步，計日催歸玉筍班。
好與衣冠添盛事，一門三府照人寰。
代上陳給事二首·其二
作者：林亦之
朝代：宋

雲錦軒楹蘭玉階，暫從仙仗下蓬萊。
良辰歌館聲聲起，明月粧樓夜夜開。
天上李藩批敕手，蜀中嚴武總戎才。
可教問舍悠然去，即下紅泥促召回。
余倅父子挽詞二首·其一
作者：林亦之
朝代：宋

廬陵別駕有慈闈，到處官亭見綵衣。
總爲青山能送老，不知黄壤却同歸。
余倅父子挽詞二首·其二
作者：林亦之
朝代：宋

誰唱雙棺薤曲悲，前聲未斷後聲隨。
人間父子情何限，可忍長簫逐箇吹。
余倅父子挽词二首
作者：林亦之
朝代：宋

庐陵别驾有慈闱，到处官亭见綵衣。总为青山能送老，不知黄壤却同归。谁唱双棺薤曲悲，前声未断后声随。人间父子情何限，可忍长箫逐个吹。
余倅父子挽词二首·其一
作者：林亦之
朝代：宋
体裁：七言绝句

庐陵别驾有慈闱，到处官亭见綵衣。总为青山能送老，不知黄壤却同归。
余倅父子挽词二首·其二
作者：林亦之
朝代：宋

谁唱双棺薤曲悲，前声未断后声随。人间父子情何限，可忍长箫逐个吹。
余倅父子挽词二首·其二
作者：林亦之
朝代：宋

谁唱双棺薤曲悲，前声未断后声随。
人间父子情何限，可忍长箫逐箇吹。
借冊井伯
作者：林亦之
朝代：宋

吉貝城邊寄此身，故鄉歸少異鄉親。
蜀無擔石雄何苦，洛有書船孟不貧。
綠水孤村何處客，白頭雙闕老門人。
令狐冒雪成圖畫，還許渠儂續後塵。
借册井伯
作者：林亦之
朝代：宋
体裁：七言律诗

吉贝城边寄此身，故乡归少异乡亲。蜀无担石雄何苦，洛有书船孟不贫。绿水孤村何处客，白头双阙老门人。令狐冒雪成图画，还许渠侬续后尘。
光泽朱君挽词四首
作者：林亦之
朝代：宋

诸老萧萧似卷尘，不堪再见素旌新。白头县尉笭箵浦，夜雨寒窗是旧人。长记前回过我庐，艰难步履唤儿扶。莫将马箠敲门去，寒水无人野屿孤。为官长者得声名，唯诺公堂如父兄。欲作汝南耆旧传，不须多语尽平生。乃翁飞旐过前村，一妇随车一在门。何处人家有三柩，髑髅山下合销魂。
光泽朱君挽词四首·其一
作者：林亦之
朝代：宋
体裁：七言绝句

诸老萧萧似卷尘，不堪再见素旌新。白头县尉笭箵浦，夜雨寒窗是旧人。
光泽朱君挽词四首·其三
作者：林亦之
朝代：宋
体裁：七言绝句

为官长者得声名，唯诺公堂如父兄。欲作汝南耆旧传，不须多语尽平生。
光泽朱君挽词四首·其二
作者：林亦之
朝代：宋

长记前回过我庐，艰难步履唤儿扶。
莫将马棰敲门去，寒水无人野屿孤。
光泽朱君挽词四首·其二
作者：林亦之
朝代：宋

长记前回过我庐，艰难步履唤儿扶。莫将马箠敲门去，寒水无人野屿孤。
光泽朱君挽词四首·其四
作者：林亦之
朝代：宋
体裁：七言绝句

乃翁飞旐过前村，一妇随车一在门。何处人家有三柩，髑髅山下合销魂。
光澤朱君挽詞四首·其一
作者：林亦之
朝代：宋

諸老蕭蕭似卷塵，不堪再見素旌新。
白頭縣尉笭箵浦，夜雨寒窗是舊人。
光澤朱君挽詞四首·其三
作者：林亦之
朝代：宋

爲官長者得聲名，唯諾公堂如父兄。
欲作汝南耆舊傳，不須多語盡平生。
光澤朱君挽詞四首·其二
作者：林亦之
朝代：宋

長記前回過我廬，艱難步履喚兒扶。
莫將馬箠敲門去，寒水無人野嶼孤。
光澤朱君挽詞四首·其四
作者：林亦之
朝代：宋

迺翁飛旐過前村，一婦隨車一在門。
何處人家有三柩，髑髏山下合銷魂。
再用前韵和林守
作者：林亦之
朝代：宋
体裁：七言律诗

清咏重重画戟边，芳题短短竹篱前。政如美稷西河日，诗到黄初正始年。滕国已歌慈父爱，韩门更感使君贤。铜鱼好句关风教，巴岭赓酬只浪传。
再用前韻和林守
作者：林亦之
朝代：宋

清詠重重畫戟邊，芳題短短竹籬前。
政如美稷西河日，詩到黄初正始年。
滕國已歌慈父愛，韓門更感使君賢。
銅魚好句關風教，巴嶺賡酬只浪傳。
別莆陽史君林宗丞二首·其一
作者：林亦之
朝代：宋

下筆翩翩如史君，年過五十始朱輪。
蜀山久託無家客，滕國曾爲負耒人。
脫印忽聞過我里，攀轅尤更甚州民。
乍晴乍雨黄梅道，好聽泥封下紫宸。
別莆陽史君林宗丞二首·其二
作者：林亦之
朝代：宋

扶羸十日候行期，瓜葉初生荷滿池。
別袖難禁須進酒，離情未足更題詩。
飛鸞渡口還家後，老鼠梯前到闕時。
士論民謠如繳日，甘泉直上豈容遲。
别林黄中帅湖南
作者：林亦之
朝代：宋
体裁：七言律诗

清秋缓辔马如云，论定忠邪黑白分。湘水传呼新刺史，霸陵改观旧将军。平生孤节人难到，自此一番名愈闻。定有诏书催入觐，不劳下担楚江濆。
别莆阳史君林宗丞二首
作者：林亦之
朝代：宋

下笔翩翩如史君，年过五十始朱轮。蜀山久托无家客，滕国曾为负耒人。脱印忽闻过我里，攀辕尤更甚州民。乍晴乍雨黄梅道，好听泥封下紫宸。扶羸十日候行期，瓜叶初生荷满池。别袖难禁须进酒，离情未足更题诗。飞鸾渡口还家后，老鼠梯前到阙时。士论民谣如缴日，甘泉直上岂容迟。
别莆阳史君林宗丞二首·其一
作者：林亦之
朝代：宋

下笔翩翩如史君，年过五十始朱轮。蜀山久托无家客，滕国曾为负耒人。脱印忽闻过我里，攀辕尤更甚州民。乍晴乍雨黄梅道，好听泥封下紫宸。
别莆阳史君林宗丞二首·其一
作者：林亦之
朝代：宋

下笔翩翩如史君，年过五十始朱轮。
蜀山久託无家客，滕国曾为负耒人。
脱印忽闻过我里，攀辕尤更甚州民。
乍晴乍雨黄梅道，好听泥封下紫宸。
别莆阳史君林宗丞二首·其二
作者：林亦之
朝代：宋
体裁：七言律诗

扶羸十日候行期，瓜叶初生荷满池。别袖难禁须进酒，离情未足更题诗。飞鸾渡口还家后，老鼠梯前到阙时。士论民谣如缴日，甘泉直上岂容迟。
卢助教质夫挽词二首
作者：林亦之
朝代：宋

山中香火今谁在，那听残春薤曲新。第一伤心惟此老，父时诸客已无人。毗耶钞轴五千卷，净几焚香心自閒。蜡烛烧残春梦断，逢逢哀鼓吊空山。
卢助教质夫挽词二首·其一
作者：林亦之
朝代：宋
体裁：七言绝句

山中香火今谁在，那听残春薤曲新。第一伤心惟此老，父时诸客已无人。
卢助教质夫挽词二首·其二
作者：林亦之
朝代：宋

毗耶钞轴五千卷，净几焚香心自閒。蜡烛烧残春梦断，逢逢哀鼓吊空山。
卢助教质夫挽词二首·其二
作者：林亦之
朝代：宋

毗耶钞轴五千卷，浄几焚香心自閒。
蜡烛烧残春梦断，逢逢哀鼓弔空山。
卢氏母挽词二首
作者：林亦之
朝代：宋

为语歌铃过野田，不须泪眼更悬悬。人间催促如风叶，谁是平头八十年。小径幽幽竹绕门，闺楼终日总无言。若教诵得维摩句，应愧平生费讨论。
卢氏母挽词二首·其一
作者：林亦之
朝代：宋
体裁：七言绝句

为语歌铃过野田，不须泪眼更悬悬。人间催促如风叶，谁是平头八十年。
卢氏母挽词二首·其二
作者：林亦之
朝代：宋

小径幽幽竹绕门，闺楼终日总无言。若教诵得维摩句，应愧平生费讨论。
卢氏母挽词二首·其二
作者：林亦之
朝代：宋

小径幽幽竹遶门，闺楼终日总无言。
若教诵得维摩句，应愧平生费讨论。
县学东轩
作者：林亦之
朝代：宋
体裁：五言律诗

莫道东轩恶，朝来意欲迷。平田飞白鸟，高木叫黄鹂。林阙孤峰出，檐低远树齐。虽然有佳趣，那似海门西。
古意
作者：林亦之
朝代：宋

深夜步秋檐，明月照石阶。
所忆不可见，乃爱徒兴怀。
我欲挂天帆，长江风浪摧。
我欲跨绿耳，苍林烟雨回。
只有坐长想，佳人安在哉。
何时觌来袂，双目冏冏开。
古意
作者：林亦之
朝代：宋

深夜步秋檐，明月照石阶。所忆不可见，乃爱徒兴怀。我欲挂天帆，长江风浪摧。我欲跨绿耳，苍林烟雨回。只有坐长想，佳人安在哉。何时觌来袂，双目囧囧开。
古意
作者：林亦之
朝代：宋

深夜步秋檐，明月照石階。
所憶不可見，乃愛徒興懷。
我欲掛天帆，長江風浪摧。
我欲跨綠耳，蒼林煙雨回。
只有坐長想，佳人安在哉。
何時覿來袂，雙目冏冏開。
古龍孺人曹氏挽詞
作者：林亦之
朝代：宋

寒原何處哭，下馬欲銷魂。
白日數行泪，黄柑十里村。
傳家猶墨綬，聘婦盡朱門。
似此何多恨，空漚不要論。
古龙孺人曹氏挽词
作者：林亦之
朝代：宋
体裁：五言律诗

寒原何处哭，下马欲销魂。白日数行泪，黄柑十里村。传家犹墨绶，聘妇尽朱门。似此何多恨，空沤不要论。
句
作者：林亦之
朝代：宋

講學紅泉不著書，只將心學授生徒。
句
作者：林亦之
朝代：宋

讲学红泉不着书，只将心学授生徒。
句
作者：林亦之
朝代：宋

讲学红泉不著书，只将心学授生徒。
同安抚赵子直饯朱晦庵于怀安二首得重字
作者：林亦之
朝代：宋

祖帐寒梅白未空，已看新叶绿重重。八州斧钺送行客，十里旌旗绕暮峰。北斗独高韩吏部，南州争慕郭林宗。一时宾主俱豪杰，敢道招要到野农。虎夷长想蕙兰踪，螺渚幸修桑梓恭。诗造本情天下诵，学传正统世儒宗。三山过客日无数，四海闻人此一逢。官烛行行送归路，半村无月海云重。
同安抚赵子直饯朱晦庵于怀安二首得重字·其一
作者：林亦之
朝代：宋

祖帐寒梅白未空，已看新叶绿重重。八州斧钺送行客，十里旌旗绕暮峰。北斗独高韩吏部，南州争慕郭林宗。一时宾主俱豪杰，敢道招要到野农。
同安抚赵子直饯朱晦庵于怀安二首得重字·其一
作者：林亦之
朝代：宋

祖帐寒梅白未空，已看新叶绿重重。
八州斧钺送行客，十里旌旗遶暮峰。
北斗独高韩吏部，南州争慕郭林宗。
一时宾主俱豪杰，敢道招要到野农。
同安抚赵子直饯朱晦庵于怀安二首得重字·其二
作者：林亦之
朝代：宋
体裁：七言律诗

虎夷长想蕙兰踪，螺渚幸修桑梓恭。诗造本情天下诵，学传正统世儒宗。三山过客日无数，四海闻人此一逢。官烛行行送归路，半村无月海云重。
同安撫趙子直餞朱晦菴於懷安二首得重字·其一
作者：林亦之
朝代：宋

祖帳寒梅白未空，已看新葉綠重重。
八州斧鉞送行客，十里旌旗遶暮峰。
北斗獨高韓吏部，南州爭慕郭林宗。
一時賓主俱豪傑，敢道招要到野農。
同安撫趙子直餞朱晦菴於懷安二首得重字·其二
作者：林亦之
朝代：宋

虎夷長想蕙蘭蹤，螺渚幸修桑梓恭。
詩造本情天下誦，學傳正統世儒宗。
三山過客日無數，四海聞人此一逢。
官燭行行送歸路，半村無月海雲重。
同范長官鄭主簿送戰船至鹽嶼江上奉酬應尉
作者：林亦之
朝代：宋

相送長江風浪輕，尉仙真自好心情。
四更明月宿何處，魚骨山前第一程。
同范长官郑主簿送战船至盐屿江上奉酬应尉
作者：林亦之
朝代：宋
体裁：七言绝句

相送长江风浪轻，尉仙真自好心情。四更明月宿何处，鱼骨山前第一程。
和李监仓欲游龙卧山以海风大作不果往
作者：林亦之
朝代：宋

枉蒙龙卧篇，如睹藤萝境。十年招隐士，欲到此山顶。坐石诵离骚，掬水弄清影。无人同荷锄，长愧林下景。昨者逢李侯，一笑便欢领。为言有明月，公事且暂屏。骑驴学贾岛，扪虱唤王猛。双镳云外来，斜帽不须整。夜投招提宿，听雨寒更永。论文到昌黎，说诗笑匡鼎。闷人数日风，何时发深省。
和李监仓欲游龙卧山以海风大作不果往
作者：林亦之
朝代：宋

枉蒙龙卧篇，如睹藤萝境。
十年招隠士，欲到此山顶。
坐石诵离骚，掬水弄清影。
无人同荷锄，长愧林下景。
昨者逢李侯，一笑便欢领。
为言有明月，公事且暂屏。
骑馿学贾岛，扪蝨唤王猛。
双镳云外来，斜帽不须整。
夜投招提宿，听雨寒更永。
论文到昌黎，说诗笑匡鼎。
闷人数日风，何时发深省。
和李監倉欲遊龍卧山以海風大作不果往
作者：林亦之
朝代：宋

枉蒙龍卧篇，如睹藤蘿境。
十年招隠士，欲到此山頂。
坐石誦離騷，掬水弄清影。
無人同荷鋤，長愧林下景。
昨者逢李侯，一笑便歡領。
爲言有明月，公事且暫屏。
騎馿學賈島，捫蝨喚王猛。
雙鑣雲外來，斜帽不須整。
夜投招提宿，聽雨寒更永。
論文到昌黎，說詩笑匡鼎。
悶人數日風，何時發深省。
哭故人曹十九秘校叔明海阳四十弟自潮州送归柩未有哭诗故人于海阳为甥舅也沉吟感涕因併以弔之二首·其二
作者：林亦之
朝代：宋

泪眼纔干更哭君，残阳破寺起愁云。
故人海上能多少，已见江南有两坟。
哭故人曹十九秘校叔明海阳四十弟自潮州送归柩未有哭诗故人于海阳为甥舅也沉吟感涕因并以吊之二首
作者：林亦之
朝代：宋

海阳天外已伤怀，白水墙头转自哀。却是人生难得好，两年只见哭声来。泪眼才乾更哭君，残阳破寺起愁云。故人海上能多少，已见江南有两坟。
哭故人曹十九秘校叔明海阳四十弟自潮州送归柩未有哭诗故人于海阳为甥舅也沉吟感涕因并以吊之二首·其一
作者：林亦之
朝代：宋
体裁：七言绝句

海阳天外已伤怀，白水墙头转自哀。却是人生难得好，两年只见哭声来。
哭故人曹十九秘校叔明海阳四十弟自潮州送归柩未有哭诗故人于海阳为甥舅也沉吟感涕因并以吊之二首·其二
作者：林亦之
朝代：宋

泪眼才乾更哭君，残阳破寺起愁云。故人海上能多少，已见江南有两坟。
哭故人曹十九秘校叔明海陽四十弟自潮州送歸柩未有哭詩故人於海陽爲甥舅也沉吟感涕因併以弔之二首·其一
作者：林亦之
朝代：宋

海陽天外已傷懷，白水牆頭轉自哀。
却是人生難得好，兩年只見哭聲來。
哭故人曹十九秘校叔明海陽四十弟自潮州送歸柩未有哭詩故人於海陽爲甥舅也沉吟感涕因併以弔之二首·其二
作者：林亦之
朝代：宋

泪眼纔乾更哭君，殘陽破寺起愁雲。
故人海上能多少，已見江南有兩墳。
夏循矩先生挽詞
作者：林亦之
朝代：宋

歎惜青燈下，偏旁古字通。
讀殘五車去，贏得一生窮。
末俗輕前輩，何人念此翁。
傷心舊時宅，颯颯已如空。
夏循矩先生挽词
作者：林亦之
朝代：宋
体裁：五言律诗

叹惜青灯下，偏旁古字通。读残五车去，赢得一生穷。末俗轻前辈，何人念此翁。伤心旧时宅，飒飒已如空。
奉寄云安安抚宝文少卿林黄中
作者：林亦之
朝代：宋
体裁：七言律诗

泥封款款下青冥，却许麾幢换使軿。夔子城头开幕府，杜陵诗卷作图经。十年去国未还国，万里长亭更短亭。可信明时好人物，乱猿啼处是州厅。
奉寄雲安安撫寶文少卿林黄中
作者：林亦之
朝代：宋

泥封款款下青冥，却許麾幢換使軿。
夔子城頭開幕府，杜陵詩卷作圖經。
十年去國未還國，萬里長亭更短亭。
可信明時好人物，亂猿啼處是州廳。
奉送范宰秩满还东阳
作者：林亦之
朝代：宋

语违今几日，犹更上层峦。情自缘君子，吾非送长官。冲寒去程远，惜别赋诗难。政拙为遗爱，留将识者看。
奉送范宰秩满还东阳
作者：林亦之
朝代：宋

语违今几日，犹更上层峦。
情自缘君子，吾非送长官。
衝寒去程远，惜别赋诗难。
政拙为遗爱，留将识者看。
奉送范宰秩滿還東陽
作者：林亦之
朝代：宋

語違今幾日，猶更上層巒。
情自緣君子，吾非送長官。
衝寒去程遠，惜別賦詩難。
政拙爲遺愛，留將識者看。
奉酬监仓李丈金橘银鱼之什
作者：林亦之
朝代：宋
体裁：七言律诗

为有风流贺季真，道斋从此往来频。锦囊牙轴诗千卷，金橘银鱼酒一巡。见我每呼莲社客，看君还是竹林人。有时夜话寒更尽，明日相逢语又新。
奉酬监镇梁丈所惠腊梅之什
作者：林亦之
朝代：宋

腊梅好好花枝閒，官亭楚楚岁事阑。思量穷冬损情思，感激芳意生容颜。孤标不是如许骨，野落可能禁此寒。谁信鱼盐屈诗客，三更绕树兴未残。
奉酬监镇梁丈所惠腊梅之什
作者：林亦之
朝代：宋

腊梅好好花枝閒，官亭楚楚岁事阑。
思量穷冬损情思，感激芳意生容颜。
孤标不是如许骨，野落可能禁此寒。
谁信鱼盐屈诗客，三更遶树兴未残。
奉酬監鎮梁丈所惠臘梅之什
作者：林亦之
朝代：宋

臘梅好好花枝閒，官亭楚楚歲事闌。
思量窮冬損情思，感激芳意生容顔。
孤標不是如許骨，野落可能禁此寒。
誰信魚鹽屈詩客，三更遶樹興未殘。
奉酬稚春梅花行
作者：林亦之
朝代：宋

草堂梅花千万枝，新诗品题何太奇。
可怜一枝非凡羣，赏心何人空自珍。
请与君谈别花人，如或见之当俯身。
西湖一带何苍茫，娟娟数枝临水傍。
上有幽人眉骨横，终日对花情意生。
花如秋月照芭蕉，人似春风吹野苗。
人与花枝自相亲，一篇至今吟如新。
胸中若有一点尘，纵对此花无精神。
平生不识市沽儿，四更诵书长苦饥。
摩挲此腹遶疎篱，笑折花枝花自知。
奉酬稚春梅花行
作者：林亦之
朝代：宋

草堂梅花千万枝，新诗品题何太奇。可怜一枝非凡群，赏心何人空自珍。请与君谈别花人，如或见之当俯身。西湖一带何苍茫，娟娟数枝临水傍。上有幽人眉骨横，终日对花情意生。花如秋月照芭蕉，人似春风吹野苗。人与花枝自相亲，一篇至今吟如新。胸中若有一点尘，纵对此花无精神。平生不识市沽儿，四更诵书长苦饥。摩挲此腹绕疏篱，笑折花枝花自知。
奉酬稚春梅花行
作者：林亦之
朝代：宋

草堂梅花千萬枝，新詩品題何太奇。
可憐一枝非凡羣，賞心何人空自珍。
請與君談別花人，如或見之當俯身。
西湖一带何蒼茫，娟娟數枝臨水傍。
上有幽人眉骨橫，終日對花情意生。
花如秋月照芭蕉，人似春風吹野苗。
人與花枝自相親，一篇至今吟如新。
胸中若有一點塵，縱對此花無精神。
平生不識市沽兒，四更誦書長苦饑。
摩挲此腹遶疎籬，笑折花枝花自知。
奉陪严陵史君杨校书囊山夜语一别数月欲再见不可得因寄此诗
作者：林亦之
朝代：宋

乡廛一语竟何曾，却向他州逢李膺。白马千山缘矍相，朱幡四海有严陵。鹅湖犹记通宵雨，虎石还同半夜灯。素发相看才两度，不知再见几时能。
奉陪严陵史君杨校书囊山夜语一别数月欲再见不可得因寄此诗
作者：林亦之
朝代：宋

乡廛一语竟何曾，却向他州逢李膺。
白马千山缘矍相，朱幡四海有严陵。
鹅湖犹记通宵雨，虎石还同半夜灯。
素髮相看纔两度，不知再见几时能。
奉陪嚴陵史君楊校書囊山夜語一別數月欲再見不可得因寄此詩
作者：林亦之
朝代：宋

鄉廛一語竟何曾，却向他州逢李膺。
白馬千山緣矍相，朱幡四海有嚴陵。
鵝湖猶記通宵雨，虎石還同半夜燈。
素髮相看纔兩度，不知再見幾時能。
奉題林稚春菊花枕子歌
作者：林亦之
朝代：宋

故人所說菊花枕，似把冰丸月下飲。
秋水一雙明炯炯，數在青囊第一品。
狂風江上吹蒹葭，此物往往得之嵇康阮籍家。
閉門誦書二十年，眼睛損盡生空花。
建陽小作箸頭書，殘更燈火亂蟲魚。
石渠文字大如斗，場屋歲月又不偶。
却來南山青草邊，東西四至盡爲菊花田。
手提長筐向山曲，一下收拾三百斛。
昨者昏寐才起來，解把簷頭小字讀。
乃知妙物通羣仙，一切藥裹應棄捐。
奉题林稚春菊花枕子歌
作者：林亦之
朝代：宋

故人所说菊花枕，似把冰丸月下饮。
秋水一双明炯炯，数在青囊第一品。
狂风江上吹蒹葭，此物往往得之嵇康阮籍家。
闭门诵书二十年，眼睛损尽生空花。
建阳小作箸头书，残更灯火乱虫鱼。
石渠文字大如斗，场屋岁月又不偶。
却来南山青草边，东西四至尽为菊花田。
手提长筐向山曲，一下收拾三百斛。
昨者昏寐才起来，解把檐头小字读。
乃知妙物通羣仙，一切药裹应弃捐。
奉题林稚春菊花枕子歌
作者：林亦之
朝代：宋

故人所说菊花枕，似把冰丸月下饮。秋水一双明炯炯，数在青囊第一品。狂风江上吹蒹葭，此物往往得之嵇康阮籍家。闭门诵书二十年，眼睛损尽生空花。建阳小作箸头书，残更灯火乱虫鱼。石渠文字大如斗，场屋岁月又不偶。却来南山青草边，东西四至尽为菊花田。手提长筐向山曲，一下收拾三百斛。昨者昏寐才起来，解把檐头小字读。乃知妙物通群仙，一切药裹应弃捐。
孺人郑氏挽词
作者：林亦之
朝代：宋
体裁：五言律诗

国子先生宅，相传此母贤。一哀孤屿下，再拜十年前。舐犊贪书卷，飞鸾慰暮年。夕阳聊寓曲，终要到新阡。
孺人鄭氏挽詞
作者：林亦之
朝代：宋

國子先生宅，相傳此母賢。
一哀孤嶼下，再拜十年前。
舐犢貪書卷，飛鸞慰暮年。
夕陽聊寓曲，終要到新阡。
宜人姚氏挽詞
作者：林亦之
朝代：宋

別駕歸來日，連年哭九原。
白頭如此母，丹旐只諸孫。
燈火檳榔市，簫笳梅子村。
比鄰惱鵝鴨，還阻弔幽魂。
宜人姚氏挽词
作者：林亦之
朝代：宋

别驾归来日，连年哭九原。白头如此母，丹旐只诸孙。灯火槟榔市，箫笳梅子村。比邻恼鹅鸭，还阻吊幽魂。
宜人姚氏挽词
作者：林亦之
朝代：宋

别驾归来日，连年哭九原。
白头如此母，丹旐只诸孙。
灯火槟榔市，箫笳梅子村。
比邻恼鹅鸭，还阻弔幽魂。
寄精严谷堂老宿二十年欲访谷堂观笔法因循去未得偶逢水西客沉吟久之因寄此诗
作者：林亦之
朝代：宋

隔浦娟娟古佛庐，几回欲去更踟躇。欲誇柳氏元和脚，要问隋僧智果书。见说交情多隽达，每惭识面尚生疏。山头红叶知无限，可许閒人暂寓居。
寄精严谷堂老宿二十年欲访谷堂观笔法因循去未得偶逢水西客沉吟久之因寄此诗
作者：林亦之
朝代：宋

隔浦娟娟古佛庐，几迴欲去更踟躇。
欲夸柳氏元和脚，要问隋僧智果书。
见说交情多隽达，每惭识面尚生疎。
山头红叶知无限，可许閒人暂寓居。
寄精嚴谷堂老宿二十年欲訪谷堂觀筆法因循去未得偶逢水西客沉吟久之因寄此詩
作者：林亦之
朝代：宋

隔浦娟娟古佛廬，幾迴欲去更踟躇。
欲誇柳氏元和脚，要問隋僧智果書。
見說交情多雋達，每慙識面尚生疎。
山頭紅葉知無限，可許閒人暫寓居。
寄范都厢
作者：林亦之
朝代：宋
体裁：七言律诗

南去封题久不闻，北来数数听寒暄。联镳太白三千首，击柝长安十二门。飞观凌空天子国，轻帆半日女儿村。渊明好趣柴桑近，官职高卑未要论。
寄范都廂
作者：林亦之
朝代：宋

南去封題久不聞，北來數數聽寒暄。
聯鑣太白三千首，擊柝長安十二門。
飛觀凌空天子國，輕帆半日女兒村。
淵明好趣柴桑近，官職高卑未要論。
寄表弟章由之为理曲堆屋庐
作者：林亦之
朝代：宋

苦来为客竟何为，宅舍荒村谁与治。
别墅虽无辋川画，生涯堪入杜陵诗。
身如燕子年年去，家似渔舟处处移。
丹井西头曲堆下，更烦岁晚定疎篱。
寄表弟章由之为理曲堆屋庐
作者：林亦之
朝代：宋

苦来为客竟何为，宅舍荒村谁与治。别墅虽无辋川画，生涯堪入杜陵诗。身如燕子年年去，家似渔舟处处移。丹井西头曲堆下，更烦岁晚定疏篱。
寄表弟章由之爲理曲堆屋廬
作者：林亦之
朝代：宋

苦來爲客竟何爲，宅舍荒村誰與治。
別墅雖無輞川畫，生涯堪入杜陵詩。
身如燕子年年去，家似漁舟處處移。
丹井西頭曲堆下，更煩歲晚定疎籬。
小練林承事挽詞二首·其一
作者：林亦之
朝代：宋

薤歌纔唱已堪嗟，莫道生平隔海涯。
曾向網山圖上見，蛇門東去是君家。
小練林承事挽詞二首·其二
作者：林亦之
朝代：宋

生前莫問劉郎浦，死後還看孟母鄰。
遥想芻靈穿海出，浪頭如屋自愁人。
小练林承事挽词二首
作者：林亦之
朝代：宋

薤歌才唱已堪嗟，莫道生平隔海涯。曾向网山图上见，蛇门东去是君家。生前莫问刘郎浦，死后还看孟母邻。遥想刍灵穿海出，浪头如屋自愁人。
小练林承事挽词二首·其一
作者：林亦之
朝代：宋

薤歌才唱已堪嗟，莫道生平隔海涯。曾向网山图上见，蛇门东去是君家。
小练林承事挽词二首·其一
作者：林亦之
朝代：宋

薤歌纔唱已堪嗟，莫道生平隔海涯。
曾向网山图上见，蛇门东去是君家。
小练林承事挽词二首·其二
作者：林亦之
朝代：宋
体裁：七言绝句

生前莫问刘郎浦，死后还看孟母邻。遥想刍灵穿海出，浪头如屋自愁人。
岁晚山楼书怀
作者：林亦之
朝代：宋
体裁：五言律诗

傩鼓逢逢起，江边岁又除。哦诗犹古木，高枕尚僧居。脚垢时忘洗，头蓬月懒梳。自应尘事少，非我故耽书。
延庆写真赞二首
作者：林亦之
朝代：宋

住山头欲白，何尔太邪揄。却厌旧时面，丹青别换模。秋雨秋山夜，纵纵自横横。平生无罪过，不合去为僧。
延庆写真赞二首·其一
作者：林亦之
朝代：宋
体裁：五言绝句

住山头欲白，何尔太邪揄。却厌旧时面，丹青别换模。
延庆写真赞二首·其二
作者：林亦之
朝代：宋
体裁：五言绝句

秋雨秋山夜，纵纵自横横。平生无罪过，不合去为僧。
延慶寫真贊二首·其一
作者：林亦之
朝代：宋

住山頭欲白，何爾太邪揄。
却厭舊時面，丹青別換模。
延慶寫真贊二首·其二
作者：林亦之
朝代：宋

秋雨秋山夜，縱縱自橫橫。
平生無罪過，不合去爲僧。
得舍弟行可盐官病后书
作者：林亦之
朝代：宋

荷花开尽蓼花红，游子今年秋又穷。千里病眠鸿雁影，一书愁杀月鱼翁。天寒好处予煨芋，日落何山汝转蓬。名利不成作归计，先生已老海门东。
得舍弟行可盐官病后书
作者：林亦之
朝代：宋

荷花开尽蓼花红，游子今年秋又穷。
千里病眠鸿鴈影，一书愁杀月鱼翁。
天寒好处予煨芋，日落何山汝转蓬。
名利不成作归计，先生已老海门东。
得舍弟行可鹽官病後書
作者：林亦之
朝代：宋

荷花開盡蓼花紅，遊子今年秋又窮。
千里病眠鴻鴈影，一書愁殺月魚翁。
天寒好處予煨芋，日落何山汝轉蓬。
名利不成作歸計，先生已老海門東。
忆浮家洞
作者：林亦之
朝代：宋

万竹苍苍乌鸟啼，一江渺渺薜萝西。
幽怀动处兰初长，好句来时月已低。
年岁却从为客尽，家书长是倩人题。
疎钟日落孤村立，秋燕梁空归思迷。
忆浮家洞
作者：林亦之
朝代：宋

万竹苍苍乌鸟啼，一江渺渺薜萝西。幽怀动处兰初长，好句来时月已低。年岁却从为客尽，家书长是倩人题。疏钟日落孤村立，秋燕梁空归思迷。
憶浮家洞
作者：林亦之
朝代：宋

萬竹蒼蒼烏鳥啼，一江渺渺薜蘿西。
幽懷動處蘭初長，好句來時月已低。
年歲却從爲客盡，家書長是倩人題。
疎鐘日落孤村立，秋燕梁空歸思迷。
戏题稚春杜少陵诗集
作者：林亦之
朝代：宋
体裁：古风

十年萧萧去武林，橐中唯有谪仙吟。君今失意还山窟，少陵诗集如明月。自怪平生每相似，穷愁嗜好亦如许。饭颗山头旧相逢，安得娟娟同处所。故人语我明年冬，或骑大马长安中。或倚书楼头如蓬，即见双剑终然同。我闻此语欢且剧，视君状貌如其笔。两目津津可终遁，此物应藏月鱼室。月鱼文字非时好，已问菟裘吾将老。绿烟亭下黄花时，两手抱取归柴扉。
戲題稚春杜少陵詩集
作者：林亦之
朝代：宋

十年蕭蕭去武林，橐中唯有謫仙吟。
君今失意還山窟，少陵詩集如明月。
自怪平生每相似，窮愁嗜好亦如許。
飯顆山頭舊相逢，安得娟娟同處所。
故人語我明年冬，或騎大馬長安中。
或倚書樓頭如蓬，即見雙劍終然同。
我聞此語歡且劇，視君狀貌如其筆。
兩目津津可終遁，此物應藏月魚室。
月魚文字非時好，已問菟裘吾將老。
綠煙亭下黄花時，兩手抱取歸柴扉。
戴少美挽詞
作者：林亦之
朝代：宋

一聲哀管水邊聞，忽憶秋風留月軒。
洛下書生來問字，襄陽耆舊亦過門。
遊梁無限通宵話，訪戴如今何處村。
縱使鸞封到幽壠，白雲荒草不堪論。
戴少美挽词
作者：林亦之
朝代：宋

一声哀管水边闻，忽忆秋风留月轩。洛下书生来问字，襄阳耆旧亦过门。游梁无限通宵话，访戴如今何处村。纵使鸾封到幽垄，白云荒草不堪论。
戴少美挽词
作者：林亦之
朝代：宋

一声哀管水边闻，忽忆秋风留月轩。
洛下书生来问字，襄阳耆旧亦过门。
游梁无限通宵话，访戴如今何处村。
纵使鸾封到幽壠，白云荒草不堪论。
方士登母挽詞
作者：林亦之
朝代：宋

傷心來訃日，各各爲沾衣。
慈母夜長訣，郎君客未歸。
短山長笛慘，青草素旗飛。
料得楚人些，連篇說斷機。
方士登母挽词
作者：林亦之
朝代：宋
体裁：五言律诗

伤心来讣日，各各为沾衣。慈母夜长诀，郎君客未归。短山长笛惨，青草素旗飞。料得楚人些，连篇说断机。
方提举公美挽词
作者：林亦之
朝代：宋
体裁：七言绝句

马上姿容河朔风，吁嗟不见夕阳红。长江自小为邻舍，昨日归来无此翁。
方提舉公美挽詞
作者：林亦之
朝代：宋

馬上姿容河朔風，吁嗟不見夕陽紅。
長江自小爲鄰舍，昨日歸來無此翁。
春晚招石門陳居士遊麥斜巖破新茶因讀南華齊物論二首·其一
作者：林亦之
朝代：宋

叫破殘花深處眠，麥斜巖下畢逋前。
更須汲井開茶共，讀盡南華齊物篇。
春晚招石門陳居士遊麥斜巖破新茶因讀南華齊物論二首·其二
作者：林亦之
朝代：宋

好好輕衫清晝便，短鋤欲乞此來田。
只應荷蕢無青髮，且謾春風二十年。
春晚招石门陈居士游麦斜岩破新茶因读南华齐物论二首
作者：林亦之
朝代：宋

叫破残花深处眠，麦斜岩下毕逋前。更须汲井开茶共，读尽南华齐物篇。好好轻衫清昼便，短锄欲乞此来田。只应荷蒉无青发，且谩春风二十年。
春晚招石门陈居士游麦斜岩破新茶因读南华齐物论二首·其一
作者：林亦之
朝代：宋
体裁：七言绝句

叫破残花深处眠，麦斜岩下毕逋前。更须汲井开茶共，读尽南华齐物篇。
春晚招石门陈居士游麦斜岩破新茶因读南华齐物论二首·其二
作者：林亦之
朝代：宋

好好轻衫清昼便，短锄欲乞此来田。只应荷蒉无青发，且谩春风二十年。
春晚招石门陈居士游麦斜岩破新茶因读南华齐物论二首·其二
作者：林亦之
朝代：宋

好好轻衫清昼便，短锄欲乞此来田。
只应荷蒉无青髮，且谩春风二十年。
暂还网山井伯以诗送别次韵
作者：林亦之
朝代：宋

暂着芒鞋归故丘，新诗吟罢恍如秋。
麦堆去后惟君胜，荔子红时送客愁。
好句合教吾北面，生年长恨海东头。
如今别袂应须惜，一日能留便少留。
暂还网山井伯以诗送别次韵
作者：林亦之
朝代：宋

暂著芒鞋归故丘，新诗吟罢恍如秋。麦堆去后惟君胜，荔子红时送客愁。好句合教吾北面，生年长恨海东头。如今别袂应须惜，一日能留便少留。
暫還網山井伯以詩送別次韻
作者：林亦之
朝代：宋

暫著芒鞋歸故丘，新詩吟罷恍如秋。
麥堆去後惟君勝，荔子紅時送客愁。
好句合教吾北面，生年長恨海東頭。
如今別袂應須惜，一日能留便少留。
曹不占挽詞二首·其一
作者：林亦之
朝代：宋

年年除莫即相呼，夜語如君不可無。
爲報歲寒同社客，今年不要作柴爐。
曹不占挽詞二首·其二
作者：林亦之
朝代：宋

有時街上斷行人，猶見敲門訪子雲。
一種傷心向誰語，夜闌燈火只思君。
曹不占挽词二首
作者：林亦之
朝代：宋

年年除莫即相呼，夜语如君不可无。为报岁寒同社客，今年不要作柴炉。有时街上断行人，犹见敲门访子云。一种伤心向谁语，夜阑灯火只思君。
曹不占挽词二首·其一
作者：林亦之
朝代：宋
体裁：七言绝句

年年除莫即相呼，夜语如君不可无。为报岁寒同社客，今年不要作柴炉。
曹不占挽词二首·其二
作者：林亦之
朝代：宋
体裁：七言绝句

有时街上断行人，犹见敲门访子云。一种伤心向谁语，夜阑灯火只思君。
曹廷輔挽詞二首·其一
作者：林亦之
朝代：宋

里巷相聞長者聲，春風更有女蘿情。
殷勤爲作愁腸曲，白日西頹月又生。
曹廷輔挽詞二首·其二
作者：林亦之
朝代：宋

綠水白鷗三月天，哀簫長短使人憐。
草鞋踏雨同歸去，此事如今十五年。
曹廷辅挽词二首
作者：林亦之
朝代：宋

里巷相闻长者声，春风更有女萝情。殷勤为作愁肠曲，白日西颓月又生。绿水白鸥三月天，哀箫长短使人怜。草鞋踏雨同归去，此事如今十五年。
曹廷辅挽词二首·其一
作者：林亦之
朝代：宋
体裁：七言绝句

里巷相闻长者声，春风更有女萝情。殷勤为作愁肠曲，白日西颓月又生。
曹廷辅挽词二首·其二
作者：林亦之
朝代：宋
体裁：七言绝句

绿水白鸥三月天，哀箫长短使人怜。草鞋踏雨同归去，此事如今十五年。
杨严州母挽词
作者：林亦之
朝代：宋
体裁：五言律诗

生长大夫宅，来归御史门。吾儿天下宝，此母里人尊。九岭三江外，孤云片月村。同乡无见日，他国赋招魂。
松林林岩叟挽词
作者：林亦之
朝代：宋

谁学陶朱去，梅花古戍旁。
平生疎几杖，哀曲损肝肠。
稚子青衿隽，东床绿袖长。
四更笳鼓动，月白水茫茫。
松林林岩叟挽词
作者：林亦之
朝代：宋

谁学陶朱去，梅花古戍旁。平生疏几杖，哀曲损肝肠。稚子青衿隽，东床绿袖长。四更笳鼓动，月白水茫茫。
松林林巖叟挽詞
作者：林亦之
朝代：宋

誰學陶朱去，梅花古戍旁。
平生疎几杖，哀曲損肝腸。
稚子青衿雋，東床綠袖長。
四更笳鼓動，月白水茫茫。
林义夫母挽词
作者：林亦之
朝代：宋
体裁：五言律诗

孟母何曾憾，生前锦轴横。东征凤毛好，西府玉昆荣。贝叶忘言处，金床写水声。十年堂上客，一曲自悲鸣。
林井伯母生日口占
作者：林亦之
朝代：宋

由來此母如吾母，再拜一巵復一巵。
最好年年作生日，碧蘭黄菊與同時。
林井伯母生日口占
作者：林亦之
朝代：宋

由来此母如吾母，再拜一卮复一卮。最好年年作生日，碧兰黄菊与同时。
林井伯母生日口占
作者：林亦之
朝代：宋

由来此母如吾母，再拜一巵復一巵。
最好年年作生日，碧兰黄菊与同时。
林伯謨挽詞
作者：林亦之
朝代：宋

幽情千木外，巧思百花前。
好事如吾子，傷心歎蚤年。
桃蹊親意悅，薤曲里人憐。
半夜悲笳起，涼天野月懸。
林伯谟挽词
作者：林亦之
朝代：宋
体裁：五言律诗

幽情千木外，巧思百花前。好事如吾子，伤心叹蚤年。桃蹊亲意悦，薤曲里人怜。半夜悲笳起，凉天野月悬。
林少朋挽詞三首·其一
作者：林亦之
朝代：宋

年年二月看花時，野笛小園長短吹。
誰道今年看花日，鞦韆門外鼓聲悲。
林少朋挽詞三首·其三
作者：林亦之
朝代：宋

幾回欲去醉花傍，此事如今轉渺茫。
不獨哦詩弔金谷，更令掩袂憶劉郎。
林少朋挽詞三首·其二
作者：林亦之
朝代：宋

聞說當年歌鹿鳴，黄花八月牡丹生。
何人爲續夷堅志，好向橋東問姓名。
林少朋挽词三首
作者：林亦之
朝代：宋

年年二月看花时，野笛小园长短吹。谁道今年看花日，鞦韆门外鼓声悲。闻说当年歌鹿鸣，黄花八月牡丹生。何人为续夷坚志，好向桥东问姓名。几回欲去醉花傍，此事如今转渺茫。不独哦诗吊金谷，更令掩袂忆刘郎。
林少朋挽词三首·其一
作者：林亦之
朝代：宋

年年二月看花时，野笛小园长短吹。
谁道今年看花日，秋韆门外鼓声悲。
林少朋挽词三首·其一
作者：林亦之
朝代：宋

年年二月看花时，野笛小园长短吹。谁道今年看花日，鞦韆门外鼓声悲。
林少朋挽词三首·其三
作者：林亦之
朝代：宋

几回欲去醉花傍，此事如今转渺茫。不独哦诗吊金谷，更令掩袂忆刘郎。
林少朋挽词三首·其三
作者：林亦之
朝代：宋

几回欲去醉花傍，此事如今转渺茫。
不独哦诗弔金谷，更令掩袂忆刘郎。
林少朋挽词三首·其二
作者：林亦之
朝代：宋
体裁：七言绝句

闻说当年歌鹿鸣，黄花八月牡丹生。何人为续夷坚志，好向桥东问姓名。
林校尉紹老挽詞三首·其一
作者：林亦之
朝代：宋

落日平田何處村，竹牆繚繞是高門。
莫言雞黍未相識，一聽悲歌自斷魂。
林校尉紹老挽詞三首·其三
作者：林亦之
朝代：宋

華屋共言清浄想，長途還作去來緣。
念君陰德有如此，何事春風却短年。
林校尉紹老挽詞三首·其二
作者：林亦之
朝代：宋

白浪漫天眼自驚，吳兒一見欲飛鳴。
何人爲述膠西事，十萬樓船有姓名。
林校尉绍老挽词三首
作者：林亦之
朝代：宋

落日平田何处村，竹墙缭绕是高门。莫言鸡黍未相识，一听悲歌自断魂。白浪漫天眼自惊，吴儿一见欲飞鸣。何人为述胶西事，十万楼船有姓名。华屋共言清净想，长途还作去来缘。念君阴德有如此，何事春风却短年。
林校尉绍老挽词三首·其一
作者：林亦之
朝代：宋
体裁：七言绝句

落日平田何处村，竹墙缭绕是高门。莫言鸡黍未相识，一听悲歌自断魂。
林校尉绍老挽词三首·其三
作者：林亦之
朝代：宋

华屋共言清净想，长途还作去来缘。念君阴德有如此，何事春风却短年。
林校尉绍老挽词三首·其三
作者：林亦之
朝代：宋

华屋共言清浄想，长途还作去来缘。
念君阴德有如此，何事春风却短年。
林校尉绍老挽词三首·其二
作者：林亦之
朝代：宋
体裁：七言绝句

白浪漫天眼自惊，吴儿一见欲飞鸣。何人为述胶西事，十万楼船有姓名。
林義夫母挽詞
作者：林亦之
朝代：宋

孟母何曾憾，生前錦軸橫。
東征鳳毛好，西府玉昆榮。
貝葉忘言處，金床寫水聲。
十年堂上客，一曲自悲鳴。
楊嚴州母挽詞
作者：林亦之
朝代：宋

生長大夫宅，來歸御史門。
吾兒天下寶，此母里人尊。
九嶺三江外，孤雲片月村。
同鄉無見日，他國賦招魂。
横路林少皋挽词
作者：林亦之
朝代：宋
体裁：七言绝句

十年骑马画桥归，长记朱楼傍水湄。今日悲吟想君屋，一如骑马十年时。
橫路林少皋挽詞
作者：林亦之
朝代：宋

十年騎馬畫橋歸，長記朱樓傍水湄。
今日悲吟想君屋，一如騎馬十年時。
次韵奉酬林仲雨
作者：林亦之
朝代：宋
体裁：七言律诗

年去又来三月强，诗成未了寸心狂。已无精力能穿鹄，尚有头颅可牧羊。老柏纵教逢岁晚，幽兰本不为人香。东胶待补犹堪战，莫道今无识绕梁。
次韵奉酬致仕通直吴七丈上元所寄之什
作者：林亦之
朝代：宋

空齐自合冷如灰，何物龙钟似不才。日日读书无处用，年年作客几时回。君为诸老先生行，我在当初最后来。可忍残春对耆旧，不携斗酒去相陪。
次韵奉酬致仕通直吴七丈上元所寄之什
作者：林亦之
朝代：宋

空齐自合冷如灰，何物龙钟似不才。
日日读书无处用，年年作客几时迴。
君为诸老先生行，我在当初最后来。
可忍残春对耆旧，不携斗酒去相陪。
次韵致政吴丈和林县丞丹桂非时之什
作者：林亦之
朝代：宋
体裁：五言排律

青山湖上宅，丹桂月边枝。菊蕊元同日，桐花却并时。笼鹅翁不俗，蜡凤子多奇。须信三秋好，先从数月期。蓝田一厅壁，黄卷五男儿。问礼当年事，芹宫未颂僖。
次韵致政吴丈和林县丞丹桂非时之什
作者：林亦之
朝代：宋

青山湖上宅，丹桂月边枝。菊蕊元同日，桐花却并时。笼鹅翁不俗，蜡凤子多奇。须信三秋好，先从数月期。蓝田一厅壁，黄卷五男兕。问礼当年事，芹宫未颂僖。
次韻奉酬林仲雨
作者：林亦之
朝代：宋

年去又來三月强，詩成未了寸心狂。
已無精力能穿鵠，尚有頭顱可牧羊。
老柏縱教逢歲晚，幽蘭本不爲人香。
東膠待補猶堪戰，莫道今無識繞梁。
次韻奉酬致仕通直吳七丈上元所寄之什
作者：林亦之
朝代：宋

空齊自合冷如灰，何物龍鍾似不才。
日日讀書無處用，年年作客幾時迴。
君爲諸老先生行，我在當初最後來。
可忍殘春對耆舊，不携斗酒去相陪。
次韻致政吳丈和林縣丞丹桂非時之什
作者：林亦之
朝代：宋

青山湖上宅，丹桂月邊枝。
菊蕊元同日，桐花却並時。
籠鵝翁不俗，蠟鳳子多奇。
須信三秋好，先從數月期。
藍田一廳壁，黄卷五男兕。
問禮當年事，芹宮未頌僖。
歲晚山樓書懷
作者：林亦之
朝代：宋

儺鼓逢逢起，江邊歲又除。
哦詩猶古木，高枕尚僧居。
脚垢時忘洗，頭蓬月懶梳。
自應塵事少，非我故耽書。
江上
作者：林亦之
朝代：宋

敗絮滄江上，柴門落日中。
論文誰與共，覓句不須工。
壯思如秋葉，搔頭似老翁。
崎嶇村浦路，敢自說豪雄。
江上
作者：林亦之
朝代：宋
体裁：五言律诗

败絮沧江上，柴门落日中。论文谁与共，觅句不须工。壮思如秋叶，搔头似老翁。崎岖村浦路，敢自说豪雄。
江楼陪范长官宴自警一篇戏呈郑主簿
作者：林亦之
朝代：宋
体裁：五言律诗

几回过海上，此日暂踌躇。未尽尊前酒，还奔使者车。官人无少暇，贱子敢安居。一亩芭蕉圃，如今要自锄。
江樓陪范長官宴自警一篇戲呈鄭主簿
作者：林亦之
朝代：宋

幾回過海上，此日暫躊躇。
未盡尊前酒，還奔使者車。
官人無少暇，賤子敢安居。
一畝芭蕉圃，如今要自鋤。
江西試罷還故里八月二十九日過飛猿嶺連日遇雨
作者：林亦之
朝代：宋

萬里崎嶇愁不禁，飛猿更聽雨淋淋。
剩將暑藥凉無用，未著秋衣寒已深。
刻鵠雕蟲成底事，牧羊餧鴨負初心。
還家漸近病漸好，得句自題時自吟。
江西试罢还故里八月二十九日过飞猿岭连日遇雨
作者：林亦之
朝代：宋

万里崎岖愁不禁，飞猿更听雨淋淋。
剩将暑药凉无用，未着秋衣寒已深。
刻鹄雕虫成底事，牧羊餧鸭负初心。
还家渐近病渐好，得句自题时自吟。
江西试罢还故里八月二十九日过飞猿岭连日遇雨
作者：林亦之
朝代：宋

万里崎岖愁不禁，飞猿更听雨淋淋。剩将暑药凉无用，未著秋衣寒已深。刻鹄雕虫成底事，牧羊喂鸭负初心。还家渐近病渐好，得句自题时自吟。
淑人生日口占
作者：林亦之
朝代：宋
体裁：七言绝句

方朔曾为老侍郎，麻姑来降紫云香。寿杯今日逢长至，款款长年此日长。
淑人生日口占
作者：林亦之
朝代：宋

方朔曾爲老侍郎，麻姑來降紫雲香。
壽杯今日逢長至，款款長年此日長。
清远尉林昭远挽词
作者：林亦之
朝代：宋
体裁：五言律诗

一宦辞南海，萧然百念枯。里闾称长者，门巷似穷儒。死日分明去，生年尔汝无。伤心哀鼓动，寒月野园孤。
清遠尉林昭遠挽詞
作者：林亦之
朝代：宋

一宦辭南海，蕭然百念枯。
里閭稱長者，門巷似窮儒。
死日分明去，生年爾汝無。
傷心哀鼓動，寒月野園孤。
滕王閣懷古奉呈撫州別駕兼簡戶曹
作者：林亦之
朝代：宋

城連帝子閣西頭，水遶南昌故郡流。
山短天長鷗鷺小，夜深雲浄月星浮。
澹臺墓暗竹根古，孺子亭荒荷葉秋。
漠漠滄江無了日，哦詩莫苦替人愁。
滕王阁怀古奉呈抚州别驾兼简户曹
作者：林亦之
朝代：宋

城连帝子阁西头，水绕南昌故郡流。山短天长鸥鹭小，夜深云净月星浮。澹台墓暗竹根古，孺子亭荒荷叶秋。漠漠沧江无了日，哦诗莫苦替人愁。
滕王阁怀古奉呈抚州别驾兼简户曹
作者：林亦之
朝代：宋

城连帝子阁西头，水遶南昌故郡流。
山短天长鸥鹭小，夜深云浄月星浮。
澹台墓暗竹根古，孺子亭荒荷叶秋。
漠漠沧江无了日，哦诗莫苦替人愁。
瑞峰院夜語奉酬鄭簿
作者：林亦之
朝代：宋

百級上層巒，呼鐙同所歡。
甆杯真有道，行李似無官。
妙語勝熊掌，疎才愧鶡冠。
古人相見意，不作酒肴看。
瑞峰院夜语奉酬郑簿
作者：林亦之
朝代：宋

百级上层峦，呼镫同所欢。瓷杯真有道，行李似无官。妙语胜熊掌，疏才愧鹖冠。古人相见意，不作酒肴看。
瑞峰院夜语奉酬郑簿
作者：林亦之
朝代：宋

百级上层峦，呼镫同所欢。
甆杯真有道，行李似无官。
妙语胜熊掌，疎才愧鹖冠。
古人相见意，不作酒肴看。
盧助教質夫挽詞二首·其一
作者：林亦之
朝代：宋

山中香火今誰在，那聽殘春薤曲新。
第一傷心惟此老，父時諸客已無人。
盧助教質夫挽詞二首·其二
作者：林亦之
朝代：宋

毗耶鈔軸五千卷，浄几焚香心自閒。
蠟燭燒殘春夢斷，逢逢哀鼓弔空山。
盧氏母挽詞二首·其一
作者：林亦之
朝代：宋

爲語歌鈴過野田，不須淚眼更懸懸。
人間催促如風葉，誰是平頭八十年。
盧氏母挽詞二首·其二
作者：林亦之
朝代：宋

小徑幽幽竹遶門，閨樓終日總無言。
若教誦得維摩句，應愧平生費討論。
秋夜同章三十九弟次邠宿延庆山中纪游一首
作者：林亦之
朝代：宋

芭蕉月上照窗扉，屋裏老僧眠不知。
起来树根饮一盏，举头忽是三更时。
藤萝一处一处好，我亦持杯随处坐。
山鸡忽叫野钟鸣，满地西风愁杀我。
秋夜同章三十九弟次邠宿延庆山中纪游一首
作者：林亦之
朝代：宋

芭蕉月上照窗扉，屋里老僧眠不知。起来树根饮一盏，举头忽是三更时。藤萝一处一处好，我亦持杯随处坐。山鸡忽叫野钟鸣，满地西风愁杀我。
秋夜同章三十九弟次邠宿延慶山中紀遊一首
作者：林亦之
朝代：宋

芭蕉月上照窗扉，屋裏老僧眠不知。
起來樹根飲一盞，舉頭忽是三更時。
藤蘿一處一處好，我亦持盃隨處坐。
山雞忽叫野鐘鳴，滿地西風愁殺我。
秋日題
作者：林亦之
朝代：宋

漠漠騷騷如卷砂，當門枯木見巢鴉。
秋林最怕風吹盡，一直愁心無樹遮。
秋日题
作者：林亦之
朝代：宋
体裁：七言绝句

漠漠骚骚如卷砂，当门枯木见巢鸦。秋林最怕风吹尽，一直愁心无树遮。
秋試後再寄林井伯
作者：林亦之
朝代：宋

方國三年一合圍，圜門屢戰定高飛。
人如我友無青眼，天豈斯文厭紫微。
苦縣老聃終遁去，敬亭小謝未須歸。
丈夫謀宦非身計，荔子山前有綵衣。
秋試歸訪綠煙亭
作者：林亦之
朝代：宋

竹逕縈紆去，相逢情若何。
江從木杪見，秋向菊邊多。
謾有風濤想，如今歲月過。
唯於交舊裏，聽取碧雲歌。
秋試罷重九過滄峽
作者：林亦之
朝代：宋

野闊村歸如暮鴉，路沿溪曲似春蛇。
不諳水土愁多病，忽聽鄉談喜近家。
一带青山將屋繞，數行綠竹倚門斜。
年年逆旅逢重九，今歲須看籬下花。
秋试后再寄林井伯
作者：林亦之
朝代：宋
体裁：七言律诗

方国三年一合围，圜门屡战定高飞。人如我友无青眼，天岂斯文厌紫微。苦县老聃终遁去，敬亭小谢未须归。丈夫谋宦非身计，荔子山前有綵衣。
秋试归访绿烟亭
作者：林亦之
朝代：宋

竹径萦纡去，相逢情若何。
江从木杪见，秋向菊边多。
谩有风涛想，如今岁月过。
唯于交旧裏，听取碧云歌。
秋试归访绿烟亭
作者：林亦之
朝代：宋

竹径萦纡去，相逢情若何。江从木杪见，秋向菊边多。谩有风涛想，如今岁月过。唯于交旧里，听取碧云歌。
秋试罢重九过沧峡
作者：林亦之
朝代：宋
体裁：七言律诗

野阔村归如暮鸦，路沿溪曲似春蛇。不谙水土愁多病，忽听乡谈喜近家。一带青山将屋绕，数行绿竹倚门斜。年年逆旅逢重九，今岁须看篱下花。
稚春母郑氏挽词
作者：林亦之
朝代：宋

他谁天外哭声长，有客归程何太忙。同爨情亲如五服，升堂义重比诸郎。昔人浇薤蒸梨事，即我浮家泛宅傍。叹息白头陶母意，中秋三日转凄凉。
稚春母郑氏挽词
作者：林亦之
朝代：宋

他谁天外哭声长，有客归程何太忙。
同爨情亲如五服，升堂义重比诸郎。
昔人浇薤蒸梨事，即我浮家泛宅傍。
嘆息白头陶母意，中秋三日转凄凉。
稚春母鄭氏挽詞
作者：林亦之
朝代：宋

他誰天外哭聲長，有客歸程何太忙。
同爨情親如五服，升堂義重比諸郎。
昔人澆薤蒸梨事，即我浮家泛宅傍。
嘆息白頭陶母意，中秋三日轉凄涼。
章徽之妻卢氏挽词
作者：林亦之
朝代：宋
体裁：古风

蒿里歌，蒿里曲。长箫悲奈何，短草叹不足。少年款款嫁夫婿，今夜屋檐何处宿。蒿里歌，蒿里曲。
答稚春所寄詩卷
作者：林亦之
朝代：宋

不見幾多日，詩篇句句新。
沉吟堪膾炙，塗抹更精神。
世俗難知己，文章却解貧。
竹窗休苦思，思苦轉愁人。
答稚春所寄诗卷
作者：林亦之
朝代：宋
体裁：五言律诗

不见几多日，诗篇句句新。沉吟堪脍炙，涂抹更精神。世俗难知己，文章却解贫。竹窗休苦思，思苦转愁人。
答稚春送瘗鹤铭
作者：林亦之
朝代：宋

烹鱼蒙尺牍，瘗鹤有残碑。老去无他好，朝来惬所思。幽怀增感激，妙处自倾攲。喜剧还生叹，如今爱者谁。
答稚春送瘗鹤铭
作者：林亦之
朝代：宋

烹鱼蒙尺牍，瘗鹤有残碑。
老去无他好，朝来惬所思。
幽怀增感激，妙处自倾欹。
喜剧还生嘆，如今爱者谁。
答稚春送瘞鶴銘
作者：林亦之
朝代：宋

烹魚蒙尺牘，瘞鶴有殘碑。
老去無他好，朝來愜所思。
幽懷增感激，妙處自傾欹。
喜劇還生嘆，如今愛者誰。
網山二首·其一
作者：林亦之
朝代：宋

風濤生長處，土地屬東隅。
樹樹懸魚網，村村吹鷓鴣。
酒旗孤嶼見，書卷一山無。
欲趁雞豚社，深慙身業儒。
網山二首·其二
作者：林亦之
朝代：宋

屋舍高低住，比隣活計同。
笭箵嫌月白，螃蟹要霜紅。
吠犬隨村落，賣魚成老翁。
地鹹耕種少，海熟抵年豐。
縣學東軒
作者：林亦之
朝代：宋

莫道東軒惡，朝來意欲迷。
平田飛白鳥，高木叫黄鸝。
林闕孤峰出，簷低遠樹齊。
雖然有佳趣，那似海門西。
續夢中所見兩句
作者：林亦之
朝代：宋

長劍歌明月，吳門一夜過。
紅樓何處是，爲說馬闌坡。
续梦中所见两句
作者：林亦之
朝代：宋
体裁：五言绝句

长剑歌明月，吴门一夜过。红楼何处是，为说马阑坡。
网山二首
作者：林亦之
朝代：宋

风涛生长处，土地属东隅。树树悬鱼网，村村吹鹧鸪。酒旗孤屿见，书卷一山无。欲趁鸡豚社，深惭身业儒。屋舍高低住，比邻活计同。笭箵嫌月白，螃蟹要霜红。吠犬随村落，卖鱼成老翁。地咸耕种少，海熟抵年丰。
网山二首·其一
作者：林亦之
朝代：宋
体裁：五言律诗

风涛生长处，土地属东隅。树树悬鱼网，村村吹鹧鸪。酒旗孤屿见，书卷一山无。欲趁鸡豚社，深惭身业儒。
网山二首·其二
作者：林亦之
朝代：宋

屋舍高低住，比邻活计同。笭箵嫌月白，螃蟹要霜红。吠犬随村落，卖鱼成老翁。地咸耕种少，海熟抵年丰。
网山二首·其二
作者：林亦之
朝代：宋

屋舍高低住，比隣活计同。
笭箵嫌月白，螃蟹要霜红。
吠犬随村落，卖鱼成老翁。
地咸耕种少，海熟抵年丰。
翁丈柔中同侄昭文相访留两日既别赠以诗
作者：林亦之
朝代：宋

委巷无过客，明灯迎此翁。欢欣屐齿折，羞涩酒瓶空。烧芋随家法，论诗到国风。胡麻煮清枣，更拟故人同。
翁丈柔中同侄昭文相访留两日既别赠以诗
作者：林亦之
朝代：宋

委巷无过客，明灯迎此翁。
欢欣屐齿折，羞涩酒缾空。
烧芋随家法，论诗到国风。
胡麻煮清枣，更拟故人同。
翁丈柔中同姪昭文相訪留兩日既別贈以詩
作者：林亦之
朝代：宋

委巷無過客，明燈迎此翁。
歡欣屐齒折，羞澀酒缾空。
燒芋隨家法，論詩到國風。
胡麻煮清棗，更擬故人同。
舍弟客临平
作者：林亦之
朝代：宋
体裁：七言律诗

凭谁为问鹡鸰原，灯火三更殒泪痕。天远未知萍梗迹，书来说在藕花村。年华似汝宁为未，场屋如吾已懒言。壁水故人今北去，短长门户好同论。
舍弟客臨平
作者：林亦之
朝代：宋

憑誰爲問鶺鴒原，燈火三更殞淚痕。
天遠未知萍梗迹，書來說在藕花村。
年華似汝寧爲未，場屋如吾已懶言。
壁水故人今北去，短長門戶好同論。
艾軒先生侍郎挽詞四首·其一
作者：林亦之
朝代：宋

典刑還似魯人初，四海衣冠歸坐隅。
涕落寒蕪嗟不見，月明蠏井白雲孤。
艾軒先生侍郎挽詞四首·其三
作者：林亦之
朝代：宋

繡衣曾出黄梅嶺，金印還游紅藥階。
勳業至今人道說，幽懷長是在空齋。
艾軒先生侍郎挽詞四首·其二
作者：林亦之
朝代：宋

菖蒲對客尚從容，明月紅泉夢已空。
縱是千年有豪傑，六經人物只斯翁。
艾軒先生侍郎挽詞四首·其四
作者：林亦之
朝代：宋

黄柑時候曲堆村，長憶籃輿到蓽門。
恰是今年去年日，野螢衰草弔寒原。
艾轩先生侍郎挽词四首
作者：林亦之
朝代：宋

典刑还似鲁人初，四海衣冠归坐隅。涕落寒芜嗟不见，月明蟹井白云孤。菖蒲对客尚从容，明月红泉梦已空。纵是千年有豪杰，六经人物只斯翁。绣衣曾出黄梅岭，金印还游红药阶。勋业至今人道说，幽怀长是在空斋。黄柑时候曲堆村，长忆篮舆到荜门。恰是今年去年日，野萤衰草吊寒原。
艾轩先生侍郎挽词四首·其一
作者：林亦之
朝代：宋

典刑还似鲁人初，四海衣冠归坐隅。涕落寒芜嗟不见，月明蟹井白云孤。
艾轩先生侍郎挽词四首·其一
作者：林亦之
朝代：宋

典刑还似鲁人初，四海衣冠归坐隅。
涕落寒芜嗟不见，月明蠏井白云孤。
艾轩先生侍郎挽词四首·其三
作者：林亦之
朝代：宋
体裁：七言绝句

绣衣曾出黄梅岭，金印还游红药阶。勋业至今人道说，幽怀长是在空斋。
艾轩先生侍郎挽词四首·其二
作者：林亦之
朝代：宋
体裁：七言绝句

菖蒲对客尚从容，明月红泉梦已空。纵是千年有豪杰，六经人物只斯翁。
艾轩先生侍郎挽词四首·其四
作者：林亦之
朝代：宋

黄柑时候曲堆村，长忆篮舆到荜门。恰是今年去年日，野萤衰草吊寒原。
艾轩先生侍郎挽词四首·其四
作者：林亦之
朝代：宋

黄柑时候曲堆村，长忆篮舆到荜门。
恰是今年去年日，野萤衰草弔寒原。
范公弥诞之辰辄述闾巷语为邑大夫寿且俟采诗者
作者：林亦之
朝代：宋
体裁：七言绝句

锦楼寿曲未须吹，且听江边老妇词。但愿年年好官长，一如官长在官时。
范公彌誕之辰輒述閭巷語爲邑大夫壽且俟採詩者
作者：林亦之
朝代：宋

錦樓壽曲未須吹，且聽江邊老婦詞。
但願年年好官長，一如官長在官時。
范宰同郑簿应尉送战船至海上招野人同游赋得可月湖一篇奉呈
作者：林亦之
朝代：宋

可月湖边送战舸，长啸便欲凌清波。
好风吹帆如去马，鼠曹若可双手把。
青天无云水初涨，一山两山浮水上。
平生胆意少羁束，叩舷长歌心益壮。
生平诵书口啾啾，何似一日观沧流。
厖眉太史足重茧，尽驱百怪归笔头。
羣公楚楚皆人物，我亦自忘布衣拙。
恢谐莫续济川君，可无一诗记明月。
范宰同郑簿应尉送战船至海上招野人同游赋得可月湖一篇奉呈
作者：林亦之
朝代：宋

可月湖边送战舸，长啸便欲凌清波。好风吹帆如去马，鼠曹若可双手把。青天无云水初涨，一山两山浮水上。平生胆意少羁束，叩舷长歌心益壮。生平诵书口啾啾，何似一日观沧流。厖眉太史足重茧，尽驱百怪归笔头。群公楚楚皆人物，我亦自忘布衣拙。恢谐莫续济川君，可无一诗记明月。
范宰同鄭簿應尉送戰船至海上招野人同遊賦得可月湖一篇奉呈
作者：林亦之
朝代：宋

可月湖邊送戰舸，長嘯便欲凌清波。
好風吹帆如去馬，鼠曹若可雙手把。
青天無雲水初漲，一山兩山浮水上。
平生膽意少羈束，叩舷長歌心益壯。
生平誦書口啾啾，何似一日觀滄流。
厖眉太史足重繭，盡驅百怪歸筆頭。
羣公楚楚皆人物，我亦自忘布衣拙。
恢諧莫續濟川君，可無一詩記明月。
范宰登瑞峰塔續蒙寵寄古篇輒次來韻
作者：林亦之
朝代：宋

平明眺遠目，蒼波吐紅暾。
已瞻大鼇網，復矚鸕鷀門。
宿酲雖已解，衫襟猶酒痕。
憑陵不可羈，往往天欲捫。
却憶去年時，舟役勞朝昏。
幼婦带桎梏，嚼飯不敢吞。
今年復此役，溪山恣討論。
爲有陶元亮，心胸如阜坤。
范宰登瑞峰塔续蒙宠寄古篇辄次来韵
作者：林亦之
朝代：宋

平明眺远目，苍波吐红暾。已瞻大鳌网，复瞩鸬鹚门。宿酲虽已解，衫襟犹酒痕。凭陵不可羁，往往天欲扪。却忆去年时，舟役劳朝昏。幼妇带桎梏，嚼饭不敢吞。今年复此役，溪山恣讨论。为有陶元亮，心胸如阜坤。
范宰登瑞峰塔续蒙宠寄古篇辄次来韵
作者：林亦之
朝代：宋

平明眺远目，苍波吐红暾。
已瞻大鳌网，復瞩鸬鷀门。
宿酲虽已解，衫襟犹酒痕。
凭陵不可羁，往往天欲扪。
却忆去年时，舟役劳朝昏。
幼妇带桎梏，嚼饭不敢吞。
今年復此役，溪山恣讨论。
为有陶元亮，心胸如阜坤。
范宰見寄遊草堂誰謂漁鹽市之什輒同賦一篇不用元白唱酬之法
作者：林亦之
朝代：宋

誰謂魚鹽市，乃枉大夫軒。
既登雲霞觀，更尋薜蘿村。
松枝何夾道，萱草况當門。
借問阿誰家，此爲故人園。
倚竹坐半日，論詩到初根。
愧無捫蝨姿，敢辱輟鸞言。
勞勞青衫客，莽莽紅塵奔。
所至有山水，何曾解討論。
君侯食肉相，杞菊爲心魂。
一縣固多事，終朝如山樊。
行旌遇佳勝，呼賓羅芳尊。
有此幽寂趣，從容以剸繁。
范宰见寄游草堂谁谓渔盐市之什辄同赋一篇不用元白唱酬之法
作者：林亦之
朝代：宋

谁谓鱼盐市，乃枉大夫轩。既登云霞观，更寻薜萝村。松枝何夹道，萱草况当门。借问阿谁家，此为故人园。倚竹坐半日，论诗到初根。愧无扪虱姿，敢辱辍鸾言。劳劳青衫客，莽莽红尘奔。所至有山水，何曾解讨论。君侯食肉相，杞菊为心魂。一县固多事，终朝如山樊。行旌遇佳胜，呼宾罗芳尊。有此幽寂趣，从容以剸繁。
范宰见寄游草堂谁谓渔盐市之什辄同赋一篇不用元白唱酬之法
作者：林亦之
朝代：宋

谁谓鱼盐市，乃枉大夫轩。
既登云霞观，更寻薜萝村。
松枝何夹道，萱草况当门。
借问阿谁家，此为故人园。
倚竹坐半日，论诗到初根。
愧无扪蝨姿，敢辱辍鸾言。
劳劳青衫客，莽莽红尘奔。
所至有山水，何曾解讨论。
君侯食肉相，杞菊为心魂。
一县固多事，终朝如山樊。
行旌遇佳胜，呼宾罗芳尊。
有此幽寂趣，从容以剸繁。
草堂同爨呈稚春
作者：林亦之
朝代：宋
体裁：七言律诗

云锦堂前花作堆，寻幽养静属吾侪。高高下下黄柑树，曲曲斜斜碧草阶。数点远山如越县，一条寒水似秦淮。庞公父子能留客，我亦三年忘客怀。
草堂同爨呈稚春
作者：林亦之
朝代：宋

雲錦堂前花作堆，尋幽養靜屬吾儕。
高高下下黄柑樹，曲曲斜斜碧草階。
數點遠山如越縣，一條寒水似秦淮。
龐公父子能留客，我亦三年忘客懷。
草堂老人和仲平头七十宴客绿烟亭辄赋口号一章以为草堂之寿
作者：林亦之
朝代：宋

今年七十多青裏，莫把仙翁一例看。
再拜尊前为翁舞，草堂最好是无官。
草堂老人和仲平头七十宴客绿烟亭辄赋口号一章以为草堂之寿
作者：林亦之
朝代：宋

今年七十多青里，莫把仙翁一例看。再拜尊前为翁舞，草堂最好是无官。
草堂老人和仲平頭七十宴客綠煙亭輒賦口號一章以爲草堂之壽
作者：林亦之
朝代：宋

今年七十多青裏，莫把仙翁一例看。
再拜尊前爲翁舞，草堂最好是無官。
蔡以之母挽詞
作者：林亦之
朝代：宋

鄰母悲歌長短聲，客窗聞此夢魂驚。
新鄉誰共雞豚社，先世由來香火情。
薤曲縱教如宋玉，里喪終是愧陳平。
傷心起望秋雲亂，愁斷千山幾日程。
蔡以之母挽词
作者：林亦之
朝代：宋
体裁：七言律诗

邻母悲歌长短声，客窗闻此梦魂惊。新乡谁共鸡豚社，先世由来香火情。薤曲纵教如宋玉，里丧终是愧陈平。伤心起望秋云乱，愁断千山几日程。
見獨斯行叔綺子爲赴春試一出江頭送別殊令牽懷聊爲巴闌行一首以道此意云爾
作者：林亦之
朝代：宋

巴闌獨還歲月深，相送出門自沉吟。
十年交舊總如許，狂歌一曲傷人心。
今人讀書如過客，壺飧只向市頭索。
吾曹苦思腸幾穿，安得相逢不索莫。
念我平生弄典墳，六月北窗長閉門。
雕肝篆肺得一句，旁人袖手評其文。
思量至此復一笑，如何躍馬追年少。
我今聞說有場屋，兩耳如聾怕聽得。
網山山下月魚亭，就船買魚活煮羹。
何時挾冊此來歸，議論不到吾縱橫。
故人年幾今猶未，正好款門問知己。
時命相遭不用多，或在半言并片紙。
老人校書紫雲樓，相見或問吾因由，爲言索處海水頭。
蓬萊方丈不可到，此心日夕徒生憂。
见独斯行叔绮子为赴春试一出江头送别殊令牵怀聊为巴阑行一首以道此意云尔
作者：林亦之
朝代：宋

巴阑独还岁月深，相送出门自沉吟。十年交旧总如许，狂歌一曲伤人心。今人读书如过客，壶飧只向市头索。吾曹苦思肠几穿，安得相逢不索莫。念我平生弄典坟，六月北窗长闭门。雕肝篆肺得一句，旁人袖手评其文。思量至此复一笑，如何跃马追年少。我今闻说有场屋，两耳如聋怕听得。网山山下月鱼亭，就船买鱼活煮羹。何时挟册此来归，议论不到吾纵横。故人年几今犹未，正好款门问知己。时命相遭不用多，或在半言并片纸。老人校书紫云楼，相见或问吾因由，为言索处海水头。蓬莱方丈不可到，此心日夕徒生忧。
见独斯行叔绮子为赴春试一出江头送别殊令牵怀聊为巴阑行一首以道此意云尔
作者：林亦之
朝代：宋

巴阑独还岁月深，相送出门自沉吟。
十年交旧总如许，狂歌一曲伤人心。
今人读书如过客，壶飧只向市头索。
吾曹苦思肠几穿，安得相逢不索莫。
念我平生弄典坟，六月北窗长闭门。
雕肝篆肺得一句，旁人袖手评其文。
思量至此復一笑，如何跃马追年少。
我今闻说有场屋，两耳如聋怕听得。
网山山下月鱼亭，就船买鱼活煮羹。
何时挟册此来归，议论不到吾纵横。
故人年几今犹未，正好款门问知己。
时命相遭不用多，或在半言并片纸。
老人校书紫云楼，相见或问吾因由，为言索处海水头。
蓬莱方丈不可到，此心日夕徒生忧。
記九月二十五夜夢中作
作者：林亦之
朝代：宋

藥圃幽人徑，桃源處士居。
歲時雖屢改，蹤跡尚如初。
謝林守架艾軒先生祠堂
作者：林亦之
朝代：宋

雙闕已嗟秋草邊，兩楹誰作麥堆前。
幸逢皂蓋行春日，如見紅泉講道年。
工部先生天下士，莆陽太守大夫賢。
斯文直待斯人出，千載名聲與共傳。
记九月二十五夜梦中作
作者：林亦之
朝代：宋
体裁：五言绝句

药圃幽人径，桃源处士居。岁时虽屡改，踪迹尚如初。
谢林守架艾轩先生祠堂
作者：林亦之
朝代：宋
体裁：七言律诗

双阙已嗟秋草边，两楹谁作麦堆前。幸逢皂盖行春日，如见红泉讲道年。工部先生天下士，莆阳太守大夫贤。斯文直待斯人出，千载名声与共传。
賀江宰生朝
作者：林亦之
朝代：宋

清秋八月月未弦，河陽市上謳聲傳。
今年百姓杯飯足，敢不祝公長命篇。
青衫白馬鳴琴初，適逢吁嗟舞羣巫。
日維對案愁眉紆，退食皇皇雙頰癯。
家雖貧困仰母慈，村村樂業無逃逋。
况此一熟十年無，東家西家禾滿車。
窮儒如儂四壁立，亦有甌窶可讀書。
縣人安得此豐歲，實以善政吾非諛。
昨者越上人苦饑，公一主簿何能爲。
自穿滄海告鄰糴，所視身命半縷絲。
長風駕浪海波黑，舟人各各面如墨。
尚據胡床取紙筆，爲文憤怒駡風伯。
翩翩盛名日以起，四海識公從此始。
總爲六鼇带歸去，何哉雙鳬更來此。
陰德由來活人多，龜齡鶴算定爾過。
况當竹下圍棋日，繽紛百福連山河。
贺江宰生朝
作者：林亦之
朝代：宋

清秋八月月未弦，河阳市上讴声传。
今年百姓杯饭足，敢不祝公长命篇。
青衫白马鸣琴初，适逢吁嗟舞羣巫。
日维对案愁眉纡，退食皇皇双颊癯。
家虽贫困仰母慈，村村乐业无逃逋。
况此一熟十年无，东家西家禾满车。
穷儒如侬四壁立，亦有瓯窭可读书。
县人安得此丰岁，实以善政吾非谀。
昨者越上人苦饥，公一主簿何能为。
自穿沧海告邻籴，所视身命半缕丝。
长风驾浪海波黑，舟人各各面如墨。
尚据胡床取纸笔，为文愤怒駡风伯。
翩翩盛名日以起，四海识公从此始。
总为六鳌带归去，何哉双鳬更来此。
阴德由来活人多，龟龄鹤算定尔过。
况当竹下围棋日，缤纷百福连山河。
贺江宰生朝
作者：林亦之
朝代：宋

清秋八月月未弦，河阳市上讴声传。今年百姓杯饭足，敢不祝公长命篇。青衫白马鸣琴初，适逢吁嗟舞群巫。日维对案愁眉纡，退食皇皇双颊癯。家虽贫困仰母慈，村村乐业无逃逋。况此一熟十年无，东家西家禾满车。穷儒如侬四壁立，亦有瓯窭可读书。县人安得此丰岁，实以善政吾非谀。昨者越上人苦饥，公一主簿何能为。自穿沧海告邻籴，所视身命半缕丝。长风驾浪海波黑，舟人各各面如墨。尚据胡床取纸笔，为文愤怒骂风伯。翩翩盛名日以起，四海识公从此始。总为六鳌带归去，何哉双凫更来此。阴德由来活人多，龟龄鹤算定尔过。况当竹下围棋日，缤纷百福连山河。
赵路分挽词三首
作者：林亦之
朝代：宋

三月馀干花草春，天遥莫问谪仙坟。长箫不要吹哀些，愁杀江东日暮云。苦学声名闻搢绅，传家况复有麒麟。汉廷玉牒先多士，数尽慈恩只一人。每誇爱子对人言，东观同游有艾轩。我向筑场闻此语，敛襟西望转销魂。
赵路分挽词三首·其一
作者：林亦之
朝代：宋

三月余干花草春，天遥莫问谪仙坟。
长箫不要吹哀些，愁杀江东日暮云。
赵路分挽词三首·其一
作者：林亦之
朝代：宋

三月馀干花草春，天遥莫问谪仙坟。长箫不要吹哀些，愁杀江东日暮云。
赵路分挽词三首·其三
作者：林亦之
朝代：宋

每夸爱子对人言，东观同游有艾轩。
我向筑场闻此语，敛襟西望转销魂。
赵路分挽词三首·其三
作者：林亦之
朝代：宋

每誇爱子对人言，东观同游有艾轩。我向筑场闻此语，敛襟西望转销魂。
赵路分挽词三首·其二
作者：林亦之
朝代：宋

苦学声名闻搢绅，传家况复有麒麟。汉廷玉牒先多士，数尽慈恩只一人。
赵路分挽词三首·其二
作者：林亦之
朝代：宋

苦学声名闻搢绅，传家况復有麒麟。
汉廷玉牒先多士，数尽慈恩只一人。
趙路分挽詞三首·其一
作者：林亦之
朝代：宋

三月餘干花草春，天遥莫問謫仙墳。
長簫不要吹哀些，愁殺江東日暮雲。
趙路分挽詞三首·其三
作者：林亦之
朝代：宋

每誇愛子對人言，東觀同游有艾軒。
我向築場聞此語，斂襟西望轉銷魂。
趙路分挽詞三首·其二
作者：林亦之
朝代：宋

苦學聲名聞搢紳，傳家况復有麒麟。
漢廷玉牒先多士，數盡慈恩只一人。
辛卯岁应举过西峡渡
作者：林亦之
朝代：宋

白鹿山头云欲颓，峡门滩下水如雷。锦囊破裂元无用，席帽嵚崎还更来。我自未能逃世俗，人谁便解脱尘埃。扁舟且趁牛羊渡，莫问如今第几回。
辛卯岁应举过西峡渡
作者：林亦之
朝代：宋

白鹿山头云欲颓，峡门滩下水如雷。
锦囊破裂元无用，席帽嵚崎还更来。
我自未能逃世俗，人谁便解脱尘埃。
扁舟且趁牛羊渡，莫问如今第几迴。
辛卯歲應舉過西峽渡
作者：林亦之
朝代：宋

白鹿山頭雲欲頹，峽門灘下水如雷。
錦囊破裂元無用，席帽嶔崎還更來。
我自未能逃世俗，人誰便解脫塵埃。
扁舟且趁牛羊渡，莫問如今第幾迴。
迎仙致政王修职挽词
作者：林亦之
朝代：宋
体裁：五言律诗

晦德香泉下，秋风知几回。襟怀如阮达，门阀自唐来。立马曾交语，寒蛩重一哀。生前双锦轴，亦足慰苍苔。
迎仙致政王修職挽詞
作者：林亦之
朝代：宋

晦德香泉下，秋風知幾回。
襟懷如阮達，門閥自唐來。
立馬曾交語，寒蛩重一哀。
生前雙錦軸，亦足慰蒼苔。
送井伯赴上庠
作者：林亦之
朝代：宋

紫微巷口送征鞍，白社村前荳叶寒。
一赋雕虫如癸水，千山羸马上长安。
短檠已自甘投老，健笔胡为未得官。
凤阁起家缘六馆，州人更欲祝东峦。
送井伯赴上庠
作者：林亦之
朝代：宋

紫微巷口送征鞍，白社村前荳葉寒。
一賦雕蟲如癸水，千山羸馬上長安。
短檠已自甘投老，健筆胡爲未得官。
鳳閣起家緣六館，州人更欲祝東巒。
送井伯赴上庠
作者：林亦之
朝代：宋

紫微巷口送征鞍，白社村前豆叶寒。一赋雕虫如癸水，千山羸马上长安。短檠已自甘投老，健笔胡为未得官。凤阁起家缘六馆，州人更欲祝东峦。
送林子方祕書赴廣東提舉
作者：林亦之
朝代：宋

乘軺嶺外丈人回，奉使天南學士來。
萬里家聲蠻子洞，一門旌節越王臺。
驛辭瀨口初逢菊，界入潮州定折梅。
莫怪襄陽負韓約，芸香又好賜環催。
送林子方秘书赴广东提举
作者：林亦之
朝代：宋
体裁：七言律诗

乘轺岭外丈人回，奉使天南学士来。万里家声蛮子洞，一门旌节越王台。驿辞濑口初逢菊，界入潮州定折梅。莫怪襄阳负韩约，芸香又好赐环催。
邑大夫范丈宠示广陵余事泠然诵之历历惨恻如在目中辄赋短篇纪所闻也
作者：林亦之
朝代：宋

尝阅淮南图，萧萧草屋少人居。
及读广陵集，恻恻我心欲垂泣。
吁嗟恋乡国，生死不肯去。
边笳纔一动，杀几先此土。
可怜此土人，父子无白头。
不死于饥即死战，性命只在道旁沟。
更闻维扬有鬼市，铜钱须臾变为纸。
都缘白日杀人多，所以冤魂有如是。
君侯壮思凌云空，青衫匹马戎幕中。
当时辕门眼所见，长歌短歌泪如綫。
少陵岖崎夔峡路，一切悲愁託诗句。
至今太史不足凭，惟有此诗为可据。
绍兴辛巳淮楚功，纷纷予夺或异同。
他年石渠访遗事，为说东阳有蔚宗。
邑大夫范丈宠示广陵馀事泠然诵之历历惨恻如在目中辄赋短篇纪所闻也
作者：林亦之
朝代：宋

尝阅淮南图，萧萧草屋少人居。及读广陵集，恻恻我心欲垂泣。吁嗟恋乡国，生死不肯去。边笳才一动，杀几先此土。可怜此土人，父子无白头。不死于饥即死战，性命只在道旁沟。更闻维扬有鬼市，铜钱须臾变为纸。都缘白日杀人多，所以冤魂有如是。君侯壮思凌云空，青衫匹马戎幕中。当时辕门眼所见，长歌短歌泪如线。少陵岖崎夔峡路，一切悲愁托诗句。至今太史不足凭，惟有此诗为可据。绍兴辛巳淮楚功，纷纷予夺或异同。他年石渠访遗事，为说东阳有蔚宗。
邑大夫范丈寵示廣陵餘事泠然誦之歷歷慘惻如在目中輒賦短篇紀所聞也
作者：林亦之
朝代：宋

嘗閲淮南圖，蕭蕭草屋少人居。
及讀廣陵集，惻惻我心欲垂泣。
吁嗟戀鄉國，生死不肯去。
邊笳纔一動，殺幾先此土。
可憐此土人，父子無白頭。
不死於饑即死戰，性命只在道旁溝。
更聞維揚有鬼市，銅錢須臾變爲紙。
都緣白日殺人多，所以冤魂有如是。
君侯壯思凌雲空，青衫匹馬戎幕中。
當時轅門眼所見，長歌短歌淚如綫。
少陵嶇崎夔峽路，一切悲愁託詩句。
至今太史不足憑，惟有此詩爲可據。
紹興辛巳淮楚功，紛紛予奪或異同。
他年石渠訪遺事，爲說東陽有蔚宗。
郑唐仲挽词
作者：林亦之
朝代：宋
体裁：七言绝句

三闾未死已招魂，却是狂夫不要论。谁肯将身缘问道，十年卧病菊花村。
郑氏母挽词二首
作者：林亦之
朝代：宋

片片花飞上巳村，谁将双泪哭寒原。明朝况是初三日，好把流杯为续魂。画楼最好绿波前，萱草还看白发生。更说列卿太常老，吁嗟一曲与人传。
郑氏母挽词二首·其一
作者：林亦之
朝代：宋
体裁：古风

片片花飞上巳村，谁将双泪哭寒原。明朝况是初三日，好把流杯为续魂。
郑氏母挽词二首·其二
作者：林亦之
朝代：宋

画楼最好绿波前，萱草还看白发生。更说列卿太常老，吁嗟一曲与人传。
郑氏母挽词二首·其二
作者：林亦之
朝代：宋

画楼最好绿波前，萱草还看白髮生。
更说列卿太常老，吁嗟一曲与人传。
鄭唐仲挽詞
作者：林亦之
朝代：宋

三閭未死已招魂，却是狂夫不要論。
誰肯將身緣問道，十年卧病菊花村。
鄭氏母挽詞二首·其一
作者：林亦之
朝代：宋

片片花飛上巳村，誰將雙淚哭寒原。
明朝况是初三日，好把流杯爲續魂。
鄭氏母挽詞二首·其二
作者：林亦之
朝代：宋

畫樓最好綠波前，萱草還看白髮生。
更說列卿太常老，吁嗟一曲與人傳。
重过红泉
作者：林亦之
朝代：宋
体裁：七言绝句

忆昔嘈嘈来拜经，秋灯秋雨苦吟声。如今秋雨秋灯夜，大半当年犹未生。
重過紅泉
作者：林亦之
朝代：宋

憶昔嘈嘈來拜經，秋燈秋雨苦吟聲。
如今秋雨秋燈夜，大半當年猶未生。
重阳次日登城山
作者：林亦之
朝代：宋

城山饮罢冷侵衣，湖上重来月满卮。未爱疏篱黄菊日，最怜秋水白云时。
重阳次日登城山
作者：林亦之
朝代：宋

城山饮罢冷侵衣，湖上重来月满巵。
未爱疎篱黄菊日，最怜秋水白云时。
重陽次日登城山
作者：林亦之
朝代：宋

城山飲罷冷侵衣，湖上重來月滿巵。
未愛疎籬黄菊日，最憐秋水白雲時。
陈仲罕母挽词
作者：林亦之
朝代：宋
体裁：七言律诗

橘林霜后欲寒天，多记陶家作客年。碧水青山如昨日，白云红旐是新阡。鸤鸠七子母恩重，寡鹄孤巢妇德贤。最苦哀箫老松下，漫漫瞿麦雪平田。
陈伯顺夫妇挽词
作者：林亦之
朝代：宋

晴春相见未多时，忽叹霜芜雪屋非。僵瑟楼前方悼往，吹箫台下竟同归。读书历历向秋树，织锦悠悠空晓机。须信人间伉俪重，生年死日不相违。
陈伯顺夫妇挽词
作者：林亦之
朝代：宋

晴春相见未多时，忽嘆霜芜雪屋非。
僵瑟楼前方悼往，吹箫台下竟同归。
读书历历向秋树，织锦悠悠空晓机。
须信人间伉俪重，生年死日不相违。
陈文焕秀才所宅近市凭楼一望西山宛然堕几案中县之豪隽唱酬不下数十百篇野人后来承听许不必次韵故为之赋一首
作者：林亦之
朝代：宋

西山檐外见，何必鹿门行。
近晚市声合，疎帘野意生。
终朝如此好，初月更多情。
却愧才华钝，三年句不成。
陈文焕秀才所宅近市凭楼一望西山宛然堕几案中县之豪隽唱酬不下数十百篇野人后来承听许不必次韵故为之赋一首
作者：林亦之
朝代：宋

西山檐外见，何必鹿门行。近晚市声合，疏帘野意生。终朝如此好，初月更多情。却愧才华钝，三年句不成。
陪范明府与诸同官饮新亭是夕以莞尔榜之因赋此诗
作者：林亦之
朝代：宋

把烛新亭下，迂疎聊尔歌。
酒缘人品胜，官要野情多。
燕豆客俱好，渔竿人亦过。
谁知武城笑，深自惜蹉跎。
陪范明府与诸同官饮新亭是夕以莞尔榜之因赋此诗
作者：林亦之
朝代：宋

把烛新亭下，迂疏聊尔歌。酒缘人品胜，官要野情多。燕豆客俱好，渔竿人亦过。谁知武城笑，深自惜蹉跎。
陪范明府與諸同官飲新亭是夕以莞爾榜之因賦此詩
作者：林亦之
朝代：宋

把燭新亭下，迂疎聊爾歌。
酒緣人品勝，官要野情多。
燕豆客俱好，漁竿人亦過。
誰知武城笑，深自惜蹉跎。
陳仲罕母挽詞
作者：林亦之
朝代：宋

橘林霜後欲寒天，多記陶家作客年。
碧水青山如昨日，白雲紅旐是新阡。
鳲鳩七子母恩重，寡鵠孤巢婦德賢。
最苦哀簫老松下，漫漫瞿麥雪平田。
陳伯順夫婦挽詞
作者：林亦之
朝代：宋

晴春相見未多時，忽嘆霜蕪雪屋非。
僵瑟樓前方悼往，吹簫臺下竟同歸。
讀書歷歷向秋樹，織錦悠悠空曉機。
須信人間伉儷重，生年死日不相違。
陳文煥秀才所宅近市憑樓一望西山宛然墮几案中縣之豪雋唱酬不下數十百篇野人後來承聽許不必次韻故爲之賦一首
作者：林亦之
朝代：宋

西山簷外見，何必鹿門行。
近晚市聲合，疎簾野意生。
終朝如此好，初月更多情。
却愧才華鈍，三年句不成。
青龍陳君挽詞四首·其一
作者：林亦之
朝代：宋

明月青燈合浦村，北人惟此讀書園。
竇家風義人牢落，多少衡門欲斷魂。
青龍陳君挽詞四首·其三
作者：林亦之
朝代：宋

胡爲春渚夢初回，却是行舟恰到來。
數盡長亭過閩嶺，夕陽愁殺落花臺。
青龍陳君挽詞四首·其二
作者：林亦之
朝代：宋

誰解題封忠敬堂，長安白髮紫微郎。
斯名似不緣渠作，却最關渠泪數行。
青龍陳君挽詞四首·其四
作者：林亦之
朝代：宋

欲哭芻靈何日時，長江望斷涕沾衣。
夜香樓下如重到，鶴叫三更人已非。
青龙陈君挽词四首
作者：林亦之
朝代：宋

明月青灯合浦村，北人惟此读书园。窦家风义人牢落，多少衡门欲断魂。谁解题封忠敬堂，长安白发紫微郎。斯名似不缘渠作，却最关渠泪数行。胡为春渚梦初回，却是行舟恰到来。数尽长亭过闽岭，夕阳愁杀落花台。欲哭刍灵何日时，长江望断涕沾衣。夜香楼下如重到，鹤叫三更人已非。
青龙陈君挽词四首·其一
作者：林亦之
朝代：宋
体裁：七言绝句

明月青灯合浦村，北人惟此读书园。窦家风义人牢落，多少衡门欲断魂。
青龙陈君挽词四首·其三
作者：林亦之
朝代：宋
体裁：七言绝句

胡为春渚梦初回，却是行舟恰到来。数尽长亭过闽岭，夕阳愁杀落花台。
青龙陈君挽词四首·其二
作者：林亦之
朝代：宋

谁解题封忠敬堂，长安白发紫微郎。斯名似不缘渠作，却最关渠泪数行。
青龙陈君挽词四首·其二
作者：林亦之
朝代：宋

谁解题封忠敬堂，长安白髮紫微郎。
斯名似不缘渠作，却最关渠泪数行。
青龙陈君挽词四首·其四
作者：林亦之
朝代：宋
体裁：七言绝句

欲哭刍灵何日时，长江望断涕沾衣。夜香楼下如重到，鹤叫三更人已非。
題嚴子陵釣臺
作者：林亦之
朝代：宋

莫向金門傲冕旒，歸來却要著羊裘。
乾坤不是劉文叔，那得長竿釣白頭。
題長樂縣靈峰寺望日亭
作者：林亦之
朝代：宋

雲母江邊有草亭，分明見得日頭生。
一村籬落更何處，此已無天只水聲。
题严子陵钓台
作者：林亦之
朝代：宋

莫向金门傲冕旒，归来却要着羊裘。
干坤不是刘文叔，那得长竿钓白头。
题严子陵钓台
作者：林亦之
朝代：宋

莫向金门傲冕旒，归来却要著羊裘。乾坤不是刘文叔，那得长竿钓白头。
题长乐县灵峰寺望日亭
作者：林亦之
朝代：宋
体裁：七言绝句

云母江边有草亭，分明见得日头生。一村篱落更何处，此已无天只水声。
鮑待用挽詞四首·其一
作者：林亦之
朝代：宋

一經教子已青裾，况又行年七十餘。
恰好遭逢身却死，北風門外只長噓。
鮑待用挽詞四首·其三
作者：林亦之
朝代：宋

寒村夜雨斷人煙，却有累累哭野田。
一飯誰能弔衰草，似君此事至今傳。
鮑待用挽詞四首·其二
作者：林亦之
朝代：宋

去年一笑荔枝園，今歲重來是墓門。
縱有青青舊時樹，已看斜日照黄昏。
鮑待用挽詞四首·其四
作者：林亦之
朝代：宋

讀盡東床一卷書，不妨蹤跡向來疎。
劍津紅帳爲門戶，想得多多送葬車。
鲍待用挽词四首
作者：林亦之
朝代：宋

一经教子已青裾，况又行年七十馀。恰好遭逢身却死，北风门外只长嘘。去年一笑荔枝园，今岁重来是墓门。纵有青青旧时树，已看斜日照黄昏。寒村夜雨断人烟，却有累累哭野田。一饭谁能吊衰草，似君此事至今传。读尽东床一卷书，不妨踪迹向来疏。剑津红帐为门户，想得多多送葬车。
鲍待用挽词四首
作者：林亦之
朝代：宋

读书东床一卷书，不妨踪迹向来疎。
剑津红帐为门户，想得多多送葬车。
鲍待用挽词四首·其一
作者：林亦之
朝代：宋

一经教子已青裾，况又行年七十余。
恰好遭逢身却死，北风门外只长嘘。
鲍待用挽词四首·其一
作者：林亦之
朝代：宋

一经教子已青裾，况又行年七十馀。恰好遭逢身却死，北风门外只长嘘。
鲍待用挽词四首·其三
作者：林亦之
朝代：宋

寒村夜雨断人烟，却有累累哭野田。一饭谁能吊衰草，似君此事至今传。
鲍待用挽词四首·其三
作者：林亦之
朝代：宋

寒村夜雨断人烟，却有累累哭野田。
一饭谁能弔衰草，似君此事至今传。
鲍待用挽词四首·其二
作者：林亦之
朝代：宋
体裁：七言绝句

去年一笑荔枝园，今岁重来是墓门。纵有青青旧时树，已看斜日照黄昏。
鲍待用挽词四首·其四
作者：林亦之
朝代：宋

读尽东床一卷书，不妨踪迹向来疎。
剑津红帐为门户，想得多多送葬车。
鲍待用挽词四首·其四
作者：林亦之
朝代：宋

读尽东床一卷书，不妨踪迹向来疏。剑津红帐为门户，想得多多送葬车。
黄司业挽词
作者：林亦之
朝代：宋
体裁：七言律诗

未作鹏飞万里程，一时英俊已铮铮。只应傲雪凌云气，合得惊天动地名。明月酒杯如李白，暮年官职似阳城。秋风癸亥古祠下，多少行人泪眼盈。
黄司業挽詞
作者：林亦之
朝代：宋

未作鵬飛萬里程，一時英俊已錚錚。
只應傲雪凌雲氣，合得驚天動地名。
明月酒杯如李白，暮年官職似陽城。
秋風癸亥古祠下，多少行人淚眼盈。
送友至飛雲渡
作者：林亮功
朝代：宋

五里風濤路，人烟隔岸洲。
去帆欹綠水，別棹會中流。
西峴鐘聲曉，東山塔影浮。
何人有機事，驚起一沙鷗。